«Μονόδρομος» η αναδιάρθρωση για την συνέχιση της σταφιδοκαλλιέργειας - protionline.grprotionline.gr\nΕΝΕΡΓΕΙΕΣ ΚΑΙ ΕΠΑΦΕΣ ΑΠΟ ΤΗΝ ΠΑΝΑΙΓΙΑΛΕΙΟ ΕΝΩΣΗ ΣΥΝΕΤΑΙΡΙΣΜΩΝ ΓΙΑ ΤΗΝ ΠΡΟΩΘΗΣΗ ΤΟΥ ΑΙΤΗΜΑΤΟΣ\nΣειρά επαφών για την προώθηση του αιτήματος αναδιάρθρωσης της Κορινθιακής Σταφίδας με οικονομική ενίσχυση, πραγματοποιεί η διοίκηση της Παναιγιαλείου Ενώσεως Συνεταιρισμών, βλέποντας ως «μονόδρομο» την εφαρμογή σχετικού προγράμματος, για να συνεχίσει να παράγεται το πολύτιμο προϊόν και να ενισχύει την τοπική αλλά και την εθνική οικονομία. Η Π.Ε.Σ. κρούει «καμπανάκι» για το μέλλον τού μαύρου φρουτένιου «θησαυρού» της Αιγιάλειας, δεδομένου ότι η καλλιέργεια τείνει να εγκαταλειφθεί, προτείνοντας πρόγραμμα ανάλογο με αυτό που εφαρμόστηκε στα οινάμπελα.\nΜάλιστα, το αίτημα ήταν στην… κορυφή της ατζέντας στην συνάντηση στο υπουργείο Αγροτικής Ανάπτυξης με τον υπουργό Ευάγγελο Αποστόλου στις 25 Οκτωβρίου, στον οποίο οι άνθρωποι της Π.Ε.Σ. ξεκαθάρισαν πως αν δεν ενισχυθεί ο σταφιδοπαραγωγός, δεν υπάρχει δυνατότητα να αντεπεξέλθει από μόνος του στο υψηλό κόστος παραγωγής της Κορινθιακής Σταφίδας.\nΣτη συνέχεια, στα τέλη Δεκεμβρίου υπήρξε νέα συνάντηση με τον γενικό γραμματέα Αγροτικής Πολιτικής και Διαχείρισης Κοινοτικών Πόρων, Χαράλαμπο Κασίμη, στον οποίο έγινε γνωστό το πώς έχει η κατάσταση. Όπως του ανέφεραν οι διοικούντες τής Παναιγιαλείου Ενώσεως, ΄΄η Κορινθιακή Σταφίδα είναι ένα προϊόν που η καλλιέργειά του τείνει να εγκαταλειφθεί καθώς, όπως δείχνουν τα στοιχεία παραγωγής, το κόστος καλλιέργειάς του είναι το υψηλότερο από όλα τα προϊόντα αμπέλου. Εγκαταλείπεται προφανώς γιατί δεν έχουμε εκτιμήσει δεόντως (τόσο ο πληθυσμός όσο και το κράτος) ότι η σταφίδα μπορεί να αποτελέσει ένα δυνατό «χαρτί» για την ελληνική οικονομία, όπως άλλωστε ήταν κάποτε΄΄. Του κατέστη ακόμη σαφές ότι η Κορινθιακή σταφίδα θεωρείται παγκοσμίως μοναδικό προϊόν, δεδομένου ότι στην Ελλάδα παράγεται άνω του 80% και πως σήμερα η ανάπτυξη του αγροτικού τομέα συνδέεται άμεσα με την αξιοποίηση προϊόντων μοναδικών σε παγκόσμιο επίπεδο. Ο γενικός γραμματέας από την πλευρά του, αναγνώρισε το πρόβλημα, βλέποντας θετικά το αίτημα για αναδιάρθρωση του προϊόντος.\n΄΄Η Κορινθιακή Σταφίδα, είναι προϊόν εξαγώγιμο κατά 95%, με μέλλον στη διεθνή αγορά, το οποίο καλλιεργείται σε μειονεκτικές και ορεινές περιοχές, χωρίς την δυνατότητα εναλλακτικής καλλιέργειας. Είναι επιβεβλημένη η στήριξη της πολιτείας σε ένα σχεδόν μονοπωλιακό αγροτικό προϊόν, την Κορινθιακή Σταφίδα, προκειμένου να κρατήσει τον παραγωγό στην καλλιέργεια΄΄, επισήμανε ο πρόεδρος της Π.Ε.Σ. Θανάσης Σωτηρόπουλος, απευθύνοντας έκκληση για στήριξη της σταφιδοκαλλιέργειας, η οποία, λόγω υψηλού κόστους, εγκαταλείπεται. ΄΄Πριν είναι πολύ αργά πρέπει να ληφθούν άμεσα μέτρα με την εφαρμογή Προγράμματος Αναδιάρθρωσης Κορινθιακής Σταφίδας με οικονομική ενίσχυση αντίστοιχο των αμπελώνων οινοποίησης΄΄, σημείωσε χαρακτηριστικά ο πρόεδρος της Π.Ε.Σ.\nΔραματική μείωση της παραγωγής\nΣημειώνεται ότι τα 130.000 στρέμματα που δίνει ο ΟΠΕΚΕΠΕ δεν ανταποκρίνονται στην πραγματικότητα, καθώς το 30% των δηλωμένων σταφιδοκαλλιεργειών δεν έχουν να κάνουν με σταφίδα, κάτι που διαπιστώθηκε από τους ελέγχους για την στρεμματική ενίσχυση. Υπολογίζεται δε ότι τα στρέμματα καλλιεργήσιμης σταφίδας δεν ξεπερνούν πλέον τα 90.000…\n΄΄Δυστυχώς η παραγωγή έχει μειωθεί αισθητά λόγω του υψηλού κόστους. Ακόμη και η ικανοποιητική τιμή που δόθηκε φέτος δεν μπορεί από μόνη της να στηρίξει το προϊόν. Πρέπει να αποκατασταθεί αυτή η αδικία εις βάρος των σταφιδοκαλλιεργητών ώστε να δοθεί και πάλι ώθηση στο προϊόν μέσω της αναδιάρθρωσης με οικονομική ενίσχυση΄΄, επισήμανε στο Protinoline.gr ο γεν. διευθυντής της Π.Ε.Σ. Μίλτος Σταυρόπουλος, επισημαίνοντας πως και η παραγωγή τα τελευταία χρόνια έχει μειωθεί αισθητά. Είναι χαρακτηριστικό ότι το σύνολο της σταφίδας φέτος δεν θα ξεπεράσει τους 18.000 τόνους όταν πριν από 15 χρόνια η απόδοση ήταν 40.000 τόνοι. ΄΄Παρά το γεγονός ότι φέτος οι ποσότητες σταφίδας ήταν λίγο πολύ οι ίδιες με πέρυσι, το προϊόν δεν επαρκεί. Δυστυχώς, πολλές σταφιδοκαλλιέργειες στην Πελοπόννησο έχουν εγκαταλειφθεί ή έχουν αντικατασταθεί από άλλες καλλιέργειες κι αυτό είναι άκρως ανησυχητικό. Και μιλάμε για ένα προϊόν… αιμοδότη της ελληνικής οικονομίας και είναι βέβαιο ότι δεν πρέπει να εγκαταλειφθεί΄΄, σημείωσε ακόμη ο κ. Σταυρόπουλος., παρατηρώντας πως αν υπάρχει έλλειψη του προϊόντος στην αγορά πιθανόν να οδηγήσει και άλλες χώρες, όπως η Τουρκία που έχει χαμηλό κόστος παραγωγής, να εγκαταστήσουν αμπελώνες κορινθιακής σταφίδας. Παράλληλα, οι άνθρωποι της Π.Ε.Σ. βλέπουν, εκτός από οικονομικούς και περιβαλλοντικούς λόγους για την διατήρηση της καλλιέργειας.\nΝα σημειωθεί ότι στο πλαίσιο προώθησης του αιτήματος αναδιάρθρωσης της Κορινθιακής Σταφίδας, οι διοικούντες της Παναιγιάλειας Ένωσης έχουν θέσει το θέμα και στους βουλευτές Αχαΐας, με τον βουλευτή του ΣΥΡΙΖΑ Ανδρέα Ριζούλη να επισκέπτεται ο ίδιος την Π.Ε.Σ., δείχνοντας ενδιαφέρον και εκφράζοντας την πρόθεση να βοηθήσει. Μάλιστα, επίκειται και νέα επίσκεψη του κ. Ριζούλη, ίσως και εντός της εβδομάδας στην Ένωση, προκειμένου να οργανώσουν από κοινού τα επόμενα βήματα για την διεκδίκηση του αναγκαίου και καθοριστικού για το μέλλον του προϊόντος, προγράμματος αναδιάρθρωσης της μαύρης Κορινθιακής Σταφίδας.\nΑΝΑΔΙΑΡΘΡΩΣΗ · ΕΠΑΦΕΣ · ΚΑΛΛΙΕΡΓΕΙΑ · ΚΟΡΙΝΘΙΑΚΗ ΣΤΑΦΙΔΑ · ΜΕΙΩΣΗ ΠΑΡΑΓΩΓΗΣ · ΜΙΛΤΟΣ ΣΤΑΥΡΟΠΟΥΛΟΣ · ΠΑΝΑΙΓΙΑΛΕΙΟΣ ΕΝΩΣΗ ΣΥΝΕΤΑΙΡΙΣΜΩΝ · ΠΕΣ · ΣΤΑΦΙΔΑ · ΣΤΑΦΙΔΟΚΑΛΛΙΕΡΓΙΑ · ΣΤΑΦΙΔΟΠΑΡΑΓΩΓΟΙ\nΑίσιο τέλος στην περιπέτεια του Φλωρίν Β.


Δημοσιεύτηκε στις 23.10.2017 17:05\nΗ ελληνική επιτραπέζια αντισφαίριση συνεχίζει τις συχνότατες εμφανίσεις στα όπεν νέων του World Junior Circuit της Διεθνούς Ομοσπονδίας Επιτραπέζιας Αντισφαίρισης (I.T.T.F.). Από την αρχή της φετινής αγωνιστικής περιόδου είχε παρουσία σε τέσσερα (Κροατία, Σλοβενία, Σερβία, Αίγυπτο) και ετοιμάζεται να μετάσχει σε τρία ακόμα μέσα στον Νοέμβριο! Αρχικά στο τουρνουά της Σλοβακίας, που θα γίνει στην Μπρατισλάβα από τις 3 έως τις 5 Νοεμβρίου. Έπειτα στο αντίστοιχο event της Ουγγαρίας, που θα διεξαχθεί στο Σομπάτελι από τις 8 έως τις 12 του μήνα και τέλος στο όπεν της Πορτογαλίας, το οποίο θα φιλοξενηθεί στο Γκιμαράες από τις 22 μέχρι τις 25 Νοεμβρίου. Στη λίστα των W.J.C. το πρώτο και το τρίτο είναι στην κατηγορία των Regular, ενώ το τουρνουά της Ουγγαρίας είναι πιο δυνατό και εντάσσεται στα Premium Events.\nΣτο προσεχές χρονικό διάστημα η ελληνική επιτραπέζια αντισφαίριση θα έχει συμμετοχές και σε World Tour της I.T.T.F.. Ο Κωνσταντίνος Αγγελάκης, ο Γιώργος Φραγκούλης και ο Δημήτρης Κορδούτης θα πάνε στο Βέλγιο για να μετάσχουν στο όπεν ανδρών-γυναικών της βαθμίδας Challenge, που θα γίνει στο Ντε Χάαν από τις 31 Οκτωβρίου μέχρι τις 4 Νοεμβρίου. Ο Αγγελάκης θα πάρει μέρος και στο ισχυρό World Tour Platinum της Γερμανίας, που θα διεξαχθεί στο Μαγδεμβούργο από τις 7 έως τις 12 Νοεμβρίου. Τέλος, ο Παναγιώτης Γκιώνης, ο Γιάννης Σγουρόπουλος και ο Κωνσταντίνος Αγγελάκης δήλωσαν συμμετοχή στο σουηδικό τουρνουά, το οποίο θα λάβει χώρα στη Στοκχόλμη από τις 16 έως τις 19 Νοεμβρίου.


Εθνικό Θέατρο: Δωρεάν διαδικτυακές προβολές των παραστάσεων που διακόπηκαν λόγω κορονοϊού | fthis.gr\nΠαρασκευή 03 Απριλίου 2020, 18:40\n- Τελευταία ενημέρωση: 03/04/2020, 10:10\nΤο “Εθνικό Θέατρο” ξεκινά από απόψε το βράδυ δωρεάν, διαδικτυακές προβολές των παραστάσεων του που διακόπηκαν λόγω των μέτρων για την αντιμετώπιση της πανδημίας του κορονοϊού.\nΈτσι, μια από τις πιο πολυσυζητημένες παραστάσεις της χρονιάς, ο «Μάκμπεθ» που σκηνοθέτησε ο Δημήτρης Λιγνάδης για το “Εθνικό Θέατρο”, επιστρέφει διαδικτυακά.\nΠαράλληλα θα έχουμε την ευκαιρία να δούμε online και άλλες φετινές παραγωγές του “Εθνικού Θεάτρου” που διακόπηκαν νωρίτερα, λόγω του κλεισίματος όλων των θεατρικών σκηνών.\nΣύμφωνα με ανακοίνωση του Υπουργείου Πολιτισμού, η πρωτοβουλία ανήκει στους Υπουργούς Πολιτισμού και Αθλητισμού και Επικρατείας, Λίνας Μενδώνη και Κυριάκου Πιερρακάκη αντίστοιχα και υλοποιείται με την τεχνική υποστήριξη του Υπουργείου Ψηφιακής Διακυβέρνησης.\nΝα τονιστεί πως οι ψηφιακές προβολές ακολουθούν τους πραγματικούς χρόνους των παραστάσεων του Εθνικού Θεάτρου.\nΕΘΝΙΚΟ ΘΕΑΤΡΟ ΠΑΡΑΣΤΑΣΕΙΣ\nΚΟΡΟΝΟΙΟΣ ΔΩΡΕΑΝ ΠΑΡΑΣΤΑΣΕΙΣ\nΜΑΡΙΑ ΚΙΤΣΟΥ ΕΘΝΙΚΟ ΘΕΑΤΡΟ\nΜΑΚΜΠΕΘ ΕΘΝΙΚΟ ΘΕΑΤΡΟ


Πόκερ Omaha - Μάθετε πώς να παίζετε Omaha\nΤο Omaha είναι ένα συναρπαστικό παιχνίδι πόκερ που προέρχεται από το Texas Hold'em. Κάθε παίκτης παίρνει τέσσερα κρυφά φύλλα ('hole cards'), τα οποία ανήκουν μόνο σε αυτόν. Πέντε κοινά φύλλα (community cards) είναι ανοιχτά στο 'board'. Στα παιχνίδια Omaha όλοι οι παίκτες χρησιμοποιούν ακριβώς τρία από τα κοινά φύλλα μαζί με ακριβώς δύο από τα κρυφά τους φύλλα για να κάνουν το καλύτερο χέρι με πέντε φύλλα. Όχι περισσότερα, αλλά ούτε και λιγότερα. Ρίξε μια ματιά σε αυτό το σύνδεσμο για να δεις την ιεραρχία χεριών Omaha.\nΤύποι παιχνιδιών Omaha\nPot Limit Omaha - Ο παίκτης μπορεί να ποντάρει όσα βρίσκονται στο ποτ (δηλ. $100 σε ένα ποτ $100). Αυτή είναι η πιο δημοφιλής μορφή του Omaha Poker.\nNo Limit Omaha - O παίκτης μπορεί να ποντάρει όποιο ποσό επιθυμεί, έως και όλα τα chips του.\nFixed Limit Omaha - Συγκεκριμένο όριο πονταρίσματος που ισχύει για κάθε παιχνίδι και σε κάθε γύρο πονταρίσματος.\nΑκολουθεί μια γενική εξήγηση του πώς παίζεται το Omaha. Οι βασικοί κανόνες είναι ίδιοι σε όλες τις παραλλαγές του Omaha, με την εξαίρεση ότι υπάρχουν διαφορετικές δομές μεταξύ τους. Περισσότερες λεπτομέρειες για αυτές βρίσκονται παρακάτω.\nΣε παιχνίδια Pot Limit όπως και σε No Limit, αναφερόμαστε σε αυτά με το μέγεθος των blinds τους (για παράδειγμα, ένα παιχνίδι Omaha $1$/2 έχει small blind αξίας $1 και big blind αξίας $2).\nΣτη συνέχεια το ποντάρισμα ξεκινά από τον παίκτη αριστερά του big blind.\nΣτα παιχνίδια Fixed Limit Omaha, το big blind είναι το ίδιο με το μικρό ποντάρισμα και το small blind συνήθως είναι το μισό από το big blind, αλλά ενδέχεται να είναι και μεγαλύτερο ανάλογα με τα stake. Για παράδειγμα, σε ένα παιχνίδι $2/$4 Limit το small blind είναι $1 και το big blind είναι $2. Σε ένα παιχνίδι Limit $15/$30, το small blind είναι $10 και το big blind είναι $15.\nΤώρα, σε κάθε παίκτη μοιράζονται τα τέσσερα hole cards του. Το ποντάρισμα συνεχίζει με τη φορά του ρολογιού γύρω από το τραπέζι, αρχίζοντας με τον παίκτη ‘under the gun’ (ακριβώς δίπλα από το big blind σύμφωνα με τη φορά του ρολογιού).\nΑφού δει τα κρυφά φύλλα του, κάθε παίκτης έχει τώρα την επιλογή να παίξει κάνοντας call ή raise στο big blind. Η δράση αρχίζει από τον παίκτη αριστερά του big blind, το οποίο θεωρείται ‘live’ ποντάρισμα σε αυτό το γύρο. Αυτός ο παίκτης έχει την επιλογή να κάνει fold, call ή raise. Για παράδειγμα, αν το big blind ήταν $2, για να κάνει κάποιος παίκτης call θα έπρεπε να ποντάρει $2 ή τουλάχιστον $4 για να κάνει raise. Η σειρά τότε συνεχίζει στο τραπέζι σύμφωνα με το φορά του ρολογιού.\nΣημείωση: H δομή του πονταρίσματος ποικίλλει ανάλογα με την κάθε παραλλαγή του παιχνιδιού. Παρακάτω επεξηγούνται οι τρόποι πονταρίσματος στο Limit Omaha, το No Limit Omaha και το Pot Limit Omaha.\nΑφού ολοκληρωθεί ο πρώτος γύρος πονταρισμάτων, το ‘flop’ μοιράζεται ανοιχτό στο board. Το flop είναι τα πρώτα τρία κοινά φύλλα (community cards) που είναι διαθέσιμα σε όλους τους ενεργούς παίκτες. Το παιχνίδι ξεκινάει με τον ενεργό παίκτη που βρίσκεται ακριβώς δίπλα από το button σύμφωνα με τη φορά του ρολογιού. Ακολουθεί άλλος ένας γύρος πονταρισμάτων. Στο Fixed Limit Omaha, όλα τα πονταρίσματα και τα raises είναι μεγαλύτερα από το μικρό ποντάρισμα (για παράδειγμα, $2 σε ένα παιχνίδι $2/4).\nΌταν ολοκληρωθούν τα πονταρίσματα για το γύρο του flop, το 'turn' μοιράζεται ανοιχτό στο board. Το turn είναι το τέταρτο κατά σειρά κοινό φύλλο στο παιχνίδι Omaha. Το παιχνίδι ξεκινάει με τον ενεργό παίκτη που βρίσκεται ακριβώς δίπλα από το button σύμφωνα με τη φορά του ρολογιού. Ακολουθεί άλλος ένας γύρος πονταρισμάτων. Στο Fixed Limit Omaha, τα πονταρίσματα και τα raises στο γύρο του turn είναι μεγαλύτερα από το μεγάλο ποντάρισμα (για παράδειγμα, $4 σε ένα παιχνίδι $2/$4).\nΌταν η δράση ολοκληρωθεί και για το γύρο του turn, το ‘river’ μοιράζεται ανοιχτό στο board. Το river είναι το πέμπτο και τελευταίο κοινό φύλλο σε ένα παιχνίδι Omaha. Ο τελευταίος γύρος πονταρισμάτων ξεκινά από τον ενεργό παίκτη ακριβώς δίπλα στο button σύμφωνα με τη φορά του ρολογιού.\nΑν έχουν μείνει παραπάνω από ένας παίκτες όταν ολοκληρωθεί ο τελικός γύρος πονταρισμάτων, ο παίκτης που πόνταρε ή έκανε raise τελευταίος δείχνει τα φύλλα του, εκτός κι αν δεν υπάρχει ποντάρισμα στον τελευταίο γύρο, πράγμα που υποχρεώνει τον πρώτο παίκτη στα δεξιά του button να δείξει πρώτος τα φύλλα του. Ο παίκτης με τα πέντε καλύτερα φύλλα κερδίζει το ποτ. Να θυμάσαι ότι στο Omaha, οι παίκτες πρέπει να χρησιμοποιήσουν μόνο δύο από τα τέσσερα κρυφά φύλλα που έχουν στο χέρι τους σε συνδυασμό με ακριβώς τρία φύλλα από το board. Σε περίπτωση που δύο ή περισσότεροι παίκτες έχουν ίδια χέρια, το ποτ θα μοιραστεί εξίσου μεταξύ των παικτών με τα καλύτερα χέρια.\nΜόλις απονεμηθεί το ποτ, μια νέα παρτίδα Omaha είναι έτοιμη να αρχίσει. Το button τώρα μετακινείται δεξιόστροφα στον επόμενο παίκτη.\nΑν θέλεις να παίξεις σε τουρνουά πόκερ, προσφέρουμε και τουρνουά Omaha.\nΤο ελάχιστο ποντάρισμα στα Pot Limit Omaha είναι ισάξιο με το μεγάλο blind, αλλά οι παίκτες έχουν πάντα τη δυνατότητα να ποντάρουν ποσό που ισοδυναμεί με το μέγεθος του ποτ.\nΣτo Pot Limit Omaha, δεν υπάρχει ‘cap’ στον αριθμό των raise που επιτρέπονται.\nΤο ελάχιστο ποντάρισμα στο No Limit Omaha είναι ίσο με το ποσό του big blind, αλλά οι παίκτες έχουν πάντα τη δυνατότητα να ποντάρουν όσο περισσότερο θέλουν, έως και όλες τις μάρκες που βρίσκονται μπροστά τους.\nΕλάχιστο raise: Στο No Limit Omaha, το ποσό του raise πρέπει να είναι τουλάχιστον ίσο με το προηγούμενο ποντάρισμα ή raise του ίδιου γύρου. Για παράδειγμα, αν ο πρώτος παίκτης ποντάρει $5 τότε ο δεύτερος πρέπει να ποντάρει τουλάχιστον $5 (συνολικό ποντάρισμα $10).\nΣτο No Limit Omaha, δεν υπάρχει 'cap' (ανώτατο όριο) στα επιτρεπόμενα raises.\nΤο ποντάρισμα στο Fixed Limit Omaha γίνεται με προκαθορισμένα δομημένα ποσά. Στο pre-flop και το flop, όλα τα πονταρίσματα και τα raise ισοδυναμούν με το big blind. Στο turn και το river, το μέγεθος όλων των πονταρισμάτων και των raises διπλασιάζεται. Στο Limit Omaha, επιτρέπονται μέχρι και τέσσερα πονταρίσματα για κάθε παίκτη κατά τη διάρκεια του γύρου πονταρίσματος. Αυτό περιλαμβάνει (1) ποντάρισμα, (2) raise, (3) re-raise και (4) cap (τελικό raise).\nΣτο λογισμικό του PokerStars, δεν είναι δυνατό να ποντάρει κανείς ποσό κάτω από το ελάχιστο και πάνω από το μέγιστο όριο. Η ράβδος κύλισης πονταρίσματος και το παράθυρο πονταρισμάτων θα σου επιτρέψει να ποντάρεις μόνο τα ποσά ανάμεσα στα επιτρεπόμενα όρια.\nOmaha Hi/Lo (γνωστό και ως Omaha 8-or-better, Omaha 8 ή Omaha/8)\nΕκτός από το Omaha, το PokerStars προσφέρει επίσης τη δημοφιλή παραλλαγήOmaha Hi/Lo. Σε αυτή την εκδοχή του Omaha το ποτ μοιράζεται ανάμεσα στο υψηλότερο και το χαμηλότερο χέρι, δίνοντας στο παιχνίδι μια διαφορετική αίσθηση.\nΠώς να παίξεις Omaha δωρεάν\nΑν θέλεις να μάθεις να παίζεις Omaha, τότε κατέβασε το λογισμικό του PokerStars και λάβε μέρος σε οποιοδήποτε παιχνίδι εικονικών χρημάτων για να διαγωνιστείς ενάντια σε άλλους παίκτες. Σε αντίθεση με τα παιχνίδια πραγματικών χρημάτων, εδώ δεν υπάρχει stake κι έτσι έχεις την άνεση να μάθεις τους κανόνες του Omaha.\nΕκτός από Omaha, προσφέρουμε και πολλές άλλες παραλλαγές του πόκερ. Ρίξε μια ματιά στη σελίδα μας με τα παιχνίδια πόκερ για να μάθεις περισσότερα.


Η εταιρεία - Nea Mesa\nHotel & Tourism Digital Marketing Agency\nΑυτό που κάνει να ξεχωρίζει τα Nea Mesa από τα υπόλοιπα digital marketing agencies είναι οι καινοτόμοι τρόποι και οι πρωτοποριακές μεθοδολογίες που ακολουθούμε για την προβολή ενός ξενοδοχείου ή άλλης τουριστικής επιχείρησης. Βασικός μας στόχος αποτελεί η ενδυνάμωση της σειράς κατάταξης των πελάτων μας στα οργανικά αποτελέσματα των μηχανών αναζήτησης (SERP) δημιουργώντας ένα κατάλληλο μείγμα διαφημιστικών και μη ενεργειών.\nΗ ψηφιακή στρατηγική που σχεδιάζουμε για λογαριασμό του κάθε πελάτη ξεχωριστά στηρίζεται στην λεπτομερή ανάλυση των αναγκών του καθώς και του κοινού (target group) στο οποίο απευθύνεται προκειμένου να επιλεχθούν και αξιοποιηθούν οι κατάλληλοι μέθοδοι που θα επιφέρουν το επιθυμητό αποτέλεσμα το οποίο μπορεί να διαφοροποιείται από πελάτη σε πελάτη. Βασική απασχόληση μας αποτελεί η συνεχή παρακολούθηση των στατιστικών στοιχείων που συγκεντρώνονται με τη βοήθεια εξειδικευμένων εργαλείων προκειμένου η ομάδα μας να προβαίνει σε διορθωτικές κινήσεις που με σκοπό την βελτιστοποίηση των αποτελεσμάτων.\nΤα NeaMesa καθοδηγούνται από τον Κύρο Ασφή που διαθέτει μεγάλη εμπειρία στον online και digital χώρο για περισσότερα από 20 χρόνια. Στην εικοσατή και πλέον καριέρα του έχει εργασθεί σε θέσεις υψηλής ευθύνης και ολοκληρώσει με μεγάλη επιτυχία γνωστά project όπως mobile exploitation του Big Brother TV show, παροχή digital music υπηρεσιών για λογαριασμό της δισκογραφικής Heaven Music, δημιουργία του online gaming portal 123games.gr. Επί σειρά ετών διατέλεσε Head of New Media του Ομίλου Antenna και συνέβαλε στην δημιουργία του τελευταίου portal της πρώην Hellas Online πριν την απορρόφηση της από την Vodafone.\nΤα Nea Mesa είναι το Hotel & Tourism digital marketing agency που θα ενισχύσουν την αποτελεσματικότητα της ξενοδοχειακής ή τουριστικής επιχείρησης σας στο ψηφιακό χώρο και συμβάλλοντας στην επίτευξη των στόχων που έχετε θέσει.


ΟΜΙΛΙΑ ΤΟΥ ΠΡΟΕΔΡΟΥ ΤΟΥ Κ.Σ. ΕΔΕΚ, Δρ ΜΑΡΙΝΟΥ ΣΙΖΟΠΟΥΛΟΥ ΣΤΟ ΘΡΗΣΚΕΥΤΙΚΟ ΜΝΗΜΟΣΥΝΟ ΤΟΥ ΣΩΤΗΡΗ ΑΔΑΜΟΥ – ΕΔΕΚ\nBy Γραφείο Τύπου\t Jul 14, 2019\nΟ χρόνος δεν έχει επουλώσει τις πληγές. Τα επακόλουθα της προδοσίας και της τραγωδίας πιο επικίνδυνα από ποτέ σημαδεύουν τη ζωή και τη σκέψη μας.\nΓιατί στην Κύπρο την πάλαι ποτέ αέρινη τη μακαρία γη, εξακολουθούμε να ζούμε τις συνθήκες της τραγωδίας και της αβεβαιότητας.\nΟι πατρογονικές εστίες βρίσκονται υπό κατοχή και η χιλιόχρονη Ελληνική πολιτιστική κληρονομιά βιάζεται.\nΟ τουρκικός στρατός εξακολουθεί να διχοτομεί την πατρίδα μας και το δήθεν διάτρητο συρματόπλεγμα της κατοχής να εξευτελίζει την εθνική μας αξιοπρέπεια και να πληγώνει την κρατική μας κυριαρχία.\nΟ Πενταδάκτυλος καρφωμένος στην καρδιά με τα πέτρινα καρφιά της κατοχικής σημαίας, να μας υπενθυμίζει νυχθημερόν ποιο πρέπει να είναι το καθήκον μας.\nΟ κατακτητής στη νέα παγκόσμια τάξη πραγμάτων να εισπράττει εύσημα για δήθεν εποικοδομητική στάση.\nΚαι το θύμα να σύρεται στο εδώλιο του κατηγορούμενου γιατί αρνείται να προσυπογράψει την εθελούσια διάλυση της Κυπριακής Δημοκρατίας και τη νομιμοποίηση των κατοχικών τετελεσμένων.\nΚαι εμείς πιστοί και ταπεινοί προσκυνητές βρισκόμαστε εδώ για ακόμα μια χρονιά, για να μνημονεύσουμε αυτούς που όρθωσαν το ανάστημά τους ενάντια στην προδοσία, που μοίρασαν τη ζωή τους σε ψίχουλα χωρίς να αφήσουν τίποτα για τον εαυτό τους.\nΈνας από αυτούς είναι και ο Σωτήρης Αδάμου. Στο σύντομο διάβα του στην επίγεια ζωή έγραψε τη δική του ηρωική ιστορία.\nΝεαρός, αυθόρμητος, με δυνατό δημοκρατικό φρόνημα, οπαδός της δημοκρατικής και συνταγματικής νομιμότητας που εκφραζόταν στο πρόσωπο του νόμιμου προέδρου Αρχ. Μακαρίου, με άδολο πατριωτισμό, μακριά από προβολείς και δημοσιότητα, αλλά με τόλμη και παλληκαριά μετατράπηκε σε μάρτυρα της προάσπισης της δημοκρατίας και της νομιμότητας. Πρόσθεσε το όνομά του έστω και αργοπορημένα στο μακρύ κατάλογο των ηρώων της δημοκρατικής αντίστασης του λαού μας.\nΜοιραία αυτές οι εκδηλώσεις ταξιδεύουν τη μνήμη στη γένεση και τους υπευθύνους της τραγωδίας. Επαναφέρουμε στη μνήμη μας τους ολιγάριθμους Ελληνόφωνες προδότες της Ελλάδας και της Κύπρου.\nΑλλά, στεκόμαστε με σεβασμό και ευγνωμοσύνη μπροστά στους ήρωες του λαού μας, στους Ε/Κύπριους και τους Ελλαδίτες αξιωματικούς και στρατιώτες που παρά την προδοσία αγωνίσθηκαν με λεβεντιά και πολλοί έπεσαν στο πεδίο των μαχών προασπιζόμενοι τη δημοκρατία και την ελευθερία της πατρίδας μας.\nΗ σκέψη στρέφεται με οργή προς τους χουντικούς δεσμώτες του Ελληνικού λαού οι οποίοι καθοδηγούμενοι από ξένα κέντρα αποφάσεων και σε συνεργασία με την ΕΟΚΑ Β΄ άνοιξαν τις κερκόπορτες στον τουρκικό Αττίλα, που δεν μπορούσε να πατήσει την Κύπρο εάν η προδοσία δεν άφηνε αφύλακτες τις ακτές της Κερύνειας.\nΟ Σωτήρης Αδάμου γεννήθηκε στη Λευκωσία τον Αύγουστο του 1955. Ήταν το 4ο αγόρι από τα 6 παιδιά της οικογένειας του Αδάμου Κωνσταντίνου και της Μάρθας. Κατατάγηκε στην Ε.Φ. το Γενάρη του 1973, επιλέγηκε να υπηρετήσει στις Δυνάμεις Καταδρομών και τοποθετήθηκε στην 31η Μ.Κ. με έδρα την Αθαλάσσα.\nΤα δημοκρατικά και φιλομακαριακά του αισθήματα τόσο του ιδίου όσο και της οικογένειάς του, δεν άργησε να γίνουν γνωστά. Τόσο κατά το στάδιο της εκπαίδευσής του όσο και αργότερα δέχθηκε τη βίαιη συμπεριφορά και σε αρκετές περιπτώσεις το βασανισμό από τους ανωτέρους του.\nΣτις 15 Ιουλίου 1974 το στρατόπεδο της 31ης Μ.Κ. αποτέλεσε τον ένα από τους δύο χώρους συγκέντρωσης επιλεγμένων τμημάτων Καταδρομέων με βάση τα πολιτικά τους φρονήματα, που θα λάμβαναν μέρος στο πραξικόπημα εναντίον του Αρχ. Μακαρίου. Ο δεύτερος, ήταν το στρατόπεδο καταδρομών στην κατεχόμενη σήμερα Τύμπου.\nΗ επιλογή συγκρότησης τμημάτων από καταδρομείς που προέρχονταν από διαφορετικές μονάδες αποσκοπούσε στον εκμηδενισμό ενδεχόμενης μαζικής άρνησης συμμετοχής και κατ΄ επέκταση την εκδήλωση στασιαστικής συμπεριφοράς που θα οδηγούσε είτε στη ματαίωση, είτε στην αποτυχία του πραξικοπήματος.\nΠρώτος αντικειμενικός στόχος των δυνάμεων που συγκεντρώθηκαν στη 31η Μ.Κ. ήταν η κατάληψη του στρατοπέδου του Εφεδρικού και του ΡΙΚ.\nΌταν ο Σωτήρης αντιλήφθηκε τον πραγματικό στόχο των ανωτέρων του αρνήθηκε να λάβει μέρος και τότε εκτελέσθηκε εν ψυχρώ και πισώπλατα κατά πάσα πιθανότητα από ελλαδίτη αξιωματικό.\nΤο έγκλημα επιχειρήθηκε όχι μόνο να συγκαλυφθεί, αλλά και να αμαυρωθεί το όνομα και η μνήμη του Σωτήρη. Τοποθετήθηκε στον κατάλογο των νεκρών καταδρομέων που πολέμησαν εναντίον του Αρχ. Μακαρίου και κατέλυσαν τη δημοκρατία.\nΤριάντα τρία χρόνια μετά, χάρις στις άοκνες προσπάθειες της οικογένειάς του το έγκλημα αποκαλύφθηκε και το Δεκέμβριο του 2007 ο Σωτήρης κηδεύτηκε με τιμές ήρωα και πέρασε στο πάνθεον των αθανάτων.\nΗ 15η και η 20η Ιουλίου 1974 δεν ήταν δύο στιγμιαία γεγονότα. Ήταν οι δύο φάσεις του ίδιου εγκληματικού σχεδίου το οποίο είχε εκκολαφθεί από τους ΝΑΤΟικούς κύκλους με τη συνδρομή Ελλήνων πολιτικών και στρατιωτικών και την αξιοποίηση Κυπρίων συνοδοιπόρων.\nΉταν το αποκορύφωμα μιας 10ετούς συνομωσίας η οποία αποσκοπούσε στην απομάκρυνση του Αρχ. Μακαρίου, την κατάλυση της Κυπριακής Δημοκρατίας και την επιβολή διχοτομικής λύσης.\nΗ Τουρκία αξιοποίησε με τον καλύτερο τρόπο τους ΝΑΤΟικούς σχεδιασμούς, αλλά και τα εγκληματικά λάθη και παραλείψεις αυτών που κυβερνούσαν την Ελλάδα και των συνοδοιπόρων τους στην Κύπρο, για να προωθήσει το δικό της στόχο για την κατάληψη της Κύπρου.\nΗ Τουρκία ποτέ δεν απέκρυψε το στόχο της. Από τη δεκαετία του 1960 είχε ξεκαθαρίσει τις προθέσεις της για διάλυση της Κυπριακής Δημοκρατίας και την επιβολή της λύσης Διζωνικής Δικοινοτικής Ομοσπονδίας, μέσω της οποίας να μπορεί να ελέγχει ολόκληρη την Κύπρο.\nΣτόχο τον οποίο θεωρεί στρατηγικής σημασίας για να αποκτήσει θαλάσσια έξοδο, αλλά και για να ελέγχει την ευαίσθητη περιοχή της Αν. Μεσογείου και που μέχρι σήμερα όχι μόνο δεν έχει εγκαταλείψει αλλά αντίθετα προωθεί την υλοποίησή του με ιδιαίτερη συνέπεια.\nΕιδικά σήμερα με την ανεύρεση των Υδρογονανθράκων αλλά και λόγω των σχεδιασμών για την όδευση αγωγών φυσικού αερίου από την Ευρασία προς την Ευρώπη, οι σχεδιασμοί αυτοί αποκτούν ιδιαίτερη σημασία. Δεν είναι εξάλλου τυχαία η πρόσφατη εισβολή στη ΑΟΖ της πατρίδας μας για την πραγματοποίηση ερευνών και γεωτρήσεων κατά παράβαση του διεθνούς δικαίου.\nΣτο όνομα των χιλιάδων επώνυμων και ανώνυμων ηρώων της κυπριακής ελευθερίας, οφείλουμε να διεκδικήσουμε για το λαό μας μια δημοκρατική λύση που να διασφαλίζει στις μελλοντικές γενιές ασφάλεια, όπου στην Κυπριακή Δημοκρατία όλοι οι νόμιμοι κάτοικοι να απολαμβάνουν τα ίδια δικαιώματα σε ολόκληρη την Κύπρο, χωρίς διακρίσεις και εθνοτικούς ή θρησκευτικούς διαχωρισμούς. Την ίδια στιγμή να αποκλεισθεί διαπαντός το ενδεχόμενο τρίτες χώρες να ασκούν άμεσα ή έμμεσα κηδεμονία στη λειτουργία του κράτους.\nΌμως παρά τις δυσχέρειες που δημιουργήθηκαν λόγω και των δικών μας λαθών, εξακολουθούν και σήμερα να υπάρχουν δυνατότητες για δίκαιη και βιώσιμη λύση.\nΜε σύνεση και σωστό προγραμματισμό να εκμεταλλευτούμε ενεργειακά και γεωστρατηγικά συμφέροντα ώστε να ενισχύσουμε τη διαπραγματευτική μας θέση στο κυπριακό.\nΟφείλουμε να ενεργήσουμε με τρόπο που να τερματίζει την εκτροπή του κυπριακού από θέματος εισβολής και κατοχής σε θέμα διακοινοτικής διευθέτησης, προσφέροντας άλλοθι στην Τουρκία.\nΗ πορεία που ακολουθήσαμε μέχρι σήμερα όχι μόνο δεν έφερε τη λύση ένα βήμα πιο κοντά, αλλά έφερε την Τουρκία ένα βήμα μακριά από την υλοποίηση του στόχου της. Οδήγησε αρχικά στο διχοτομικό σχέδιο Ανάν το οποίο ο λαός μας απέρριψε με υπευθυνότητα αλλά και στη συνέχεια στα αρνητικά αποτελέσματα της Πενταμερούς Διάσκεψης του Κρανς Μοντανά.\nΆμεσα επιβάλλεται αλλαγή πορείας, απαιτείται μια νέα διεκδικητική πολιτική που να:\nτοποθετεί το κυπριακό στη σωστή αντικατοχική του βάση,\nπροτείνει γενικό περίγραμμα αρχών λύσης, βασισμένο στο διεθνές δίκαιο και το ευρωπαϊκό κεκτημένο και για το οποίο θα πρέπει να απαιτήσουμε από τα ΗΕ και την ΕΕ να τοποθετηθούν και να εκφράσουν άποψη,\nστηρίζεται σε σωστή διεθνή διαφωτιστική εκστρατεία,\nδημιουργεί νέες συμμαχίες αξιοποιώντας τη σύμπτωση συμφερόντων με ισχυρές χώρες μέλη της Ε.Ε. και όχι μόνο,\nκαθιστά σαφές ότι δεν πρόκειται να γίνει αποδεκτή οποιαδήποτε προσπάθεια αναβάθμισης του ψευδοκράτους,\nαξιοποιεί την παρουσία μας ως πλήρους μέλους της Ε.Ε. καθώς και τη γεωστρατηγική θέση της Κύπρου στη βάση των νέων δεδομένων που έχουν δημιουργηθεί στην Αν. Μεσόγειο με την ανεύρεση των κοιτασμάτων υδρογονανθράκων,\nενεργοποιεί το δόγμα του ενιαίου αμυντικού χώρου με την Ελλάδα,\nκαθιστά σαφές ότι δεν πρόκειται να δεχθούμε την παραβίαση των δικαιωμάτων των πολιτών της Κ.Δ. ανεξάρτητα από την εθνική ή θρησκευτική τους προέλευση. Θέλουμε και τους Τ/Κύπριους ισότιμους πολίτες με σεβασμό στις θρησκευτικές και πολιτιστικές τους παραδόσεις.\nΣτη βάση των παραπάνω αρχών είναι μεν δύσκολη η ανατροπή των κατολισθήσεων είναι όμως εφικτή. Δεν πρέπει να επιτρέψουμε να κυριαρχήσει το άδικο και να είμαστε η τελευταία γενιά Ελλήνων στην Κύπρο.\nΧώματα γλυκά από δίκαιο αίμα\nΠως μπορώ να σας παραδώσω στους οκτρούς\nΣε αυτό τον αγώνα κανένας, είτε ζωντανός, είτε νεκρός δεν δικαιούται απουσίας.\nΑυτή τη μοίρα όρισε ο Θεός για μας.\nΑιωνία η μνήμη σου Σωτήρη.


Με μία ώρα καθυστέρηση η κωπηλασία λόγω ανέμων - Contra.gr - Live Sports Magazine\nΜε μία ώρα καθυστέρηση η κωπηλασία λόγω ανέμων\nΤΕΛ. ΑΝΑΝΕΩΣΗ: 07 Αυγ. 2016 | 14:29\nΣφοδροί άνεμοι πνέουν στο Ρίο ντε Τζανέιρο, κατά τη δεύτερη ημέρα των Ολυμπιακών Αγώνων, με αποτέλεσμα να μετατεθούν κατά μία ώρα όλα τα προγραμματισμένα για σήμερα αγωνίσματα της Ολυμπιακής Ρεγκάτας στην κωπηλασία.\nΗ ελληνική τετράκωπος άνευ πηδαλιούχου με τους Γιάννη Χρήστου, Γιάννη Τσίλη, Γιώργο Τζιάλλα και Διονύση Αγγελόπουλο, θα πάρει θέση στη γραμμή της εκκίνησης της 3ης προκριματικής σειράς στις 19:20 ώρα Ελλάδας, αντί στις 18:20, όπως ήταν αρχικά προγραμματισμένο.\nΛόγω των ανέμων δημιουργείται κυματισμός και ρεύματα στον υγρό στίβο, όπου διεξάγονται οι αγώνες, με αποτέλεσμα τις ακατάλληλες συνθήκες για το άθλημα της κωπηλασίας. Ήδη, από την πρεμιέρα, μία αγωνιστική βάρκα από τη Σερβία ανετράπη χθες (Σάββατο, 6/8) στη Lagoa Rodrigo de Freitas, με πολλούς αθλητές και αθλήτριες να ζητούν την αναβολή των αγώνων.\nΗ απάντηση της Παγκόσμιας Ομοσπονδίας (FISA) ήταν πως οι συνθήκες είναι ίδιες για όλους τους αγωνιζόμενους. Οι καιρικές συνθήκες αναμένεται να επιδεινωθούν αύριο Δευτέρα (8/8) και μεθαύριο Τρίτη (9/8).


communenews: "Handelsblatt": Το Plan B του Βερολίνου για Ελλάδα... !!!\n"Handelsblatt": Το Plan B του Βερολίνου για Ελλάδα... !!!\nΤην ώρα που πληθαίνουν οι ενδείξεις ότι το ΔΝΤ σκοπεύει να εγκαταλείψει το ελληνικό πρόγραμμα και το Βερολίνο επεξεργάζεται ήδη ένα εναλλακτικό σχέδιο, Σόιμπλε και Λαγκάρντ θα συζητήσουν...\nόλα τα ενδεχόμενα στο περιθώριο του Παγκόσμιου Οικονομικού Φόρουμ στο Νταβός.\nΠληροφορίες της γερμανικής οικονομικής εφημερίδας Handelsblatt αναφέρουν ότι το ελληνικό ζήτημα θα τεθεί στο επίκεντρο της συνάντησης του Γερμανού υπουργού Οικονομικών και της επικεφαλής του ΔΝΤ. Οπως σημειώνει αν και το υπουργείο Οικονομικών δεν θέλησε να επιβεβαιώσει τη συνάντηση, «οι δύο δεν θα αφήσουν ανεκμετάλλευτη την ευκαιρία αυτή.\nΤο διακύβευμα είναι μεγάλο. Κυρίως για τον Σόιμπλε».\nΣτην ανάλυση που κάνει η οικονομική εφημερίδα αναφερόμενη στο Plan B του Βερολίνου για την Ελλάδα εξηγεί ότι μολονότι ο Β. Σόιμπλε διατείνεται ότι το ΔΝΤ θα παραμείνει, πληθαίνουν οι ενδείξεις ότι το Ταμείο θα εγκαταλείψει τελικώς το ελληνικό πρόγραμμα. «Τουλάχιστον ο Σόιμπλε προετοιμάζεται γι' αυτό και σκέφτεται το ενδεχόμενο μιας μονομερούς ευρωπαϊκής διάσωσης. Λίγους μήνες πριν τις γερμανικές εκλογές όμως η ριζική αυτή αλλαγή πλεύσης θα ήταν για την χριστιανική ένωση (CDU/CSU) άκρως επικίνδυνη», σχολιάζει η εφημερίδα.\nΚαταρχήν η στρατηγική φάνηκε να αποδίδει: διότι πέρα από την τεχνική βοήθεια, το ΔΝΤ εκπλήρωνε και έναν σημαντικό πολιτικό ρόλο: στην Ελλάδα ήταν ο αποδιοπομπαίος τράγος για όλα τα σκληρά μέτρα περικοπών.\nΣτη δε Γερμανία θεωρούνταν εγγύηση για το ότι η Ελλάδα δεν θα λάμβανε βοήθεια χωρίς ανταλλάγματα. Με τον τρόπο αυτό ο Σόιμπλε κατάφερε το καλοκαίρι του 2015 να πείσει διαφωνούντες εντός του κόμματός του να ψηφίσουν υπέρ ενός τρίτου προγράμματος βοήθειας. Η Κοινοβουλευτική Ομάδα της CDU/CSU μάλιστα το συγκράτησε και γραπτώς: περαιτέρω βοήθεια θα υπάρξει μόνον εάν συμμετάσχει το ΔΝΤ. Όπως διαφαίνεται όμως, ο Σόιμπλε μάλλον δεν υπολόγισε σωστά».\nΌπως και να έχουν τα πράγματα για τη γερμανική κυβέρνηση η κατάσταση είναι αρκετά δύσκολη, παρατηρεί η Handelsblatt. «Λίγους μήνες πριν τις γερμανικές εκλογές αιωρείται η απειλή ψηφοφορίας στην Bundestag για νέα βοήθεια προς την Ελλάδα, κατά την οποία η χριστιανική ένωση μπορεί να εξέλθει μόνον ηττημένη: είτε να ψηφίσει παρά τις έντονες εσωκομματικές αντιστάσεις υπέρ νέας βοήθειας και να δώσει αέρα στα πανιά του AfD (σσ. εθνολαϊκιστικό κόμμα Εναλλακτική για τη Γερμανία). Είτε να αφήσει την Ελλάδα να χρεοκοπήσει και να διαγράψει και τα χρήματα που της έχει ήδη δώσει»...


Ραφίκα Σαουίς: Η παράσταση "Europeana" και οι φωνές των εφήβων | CultureNow.gr\nΡαφίκα Σαουίς: Η παράσταση “Europeana” και οι φωνές των εφήβων\nCULTURENOW / 20-09-2019 / 17:34\nΗ Ραφίκα Σαουίς μας γράφει κάποιες σκέψεις της με αφορμή την παράσταση “Europeana” που παρουσιάζεται στην Εναλλακτική Σκηνή της Εθνικής Λυρικής Σκηνής.\nΊσως καλύτερα να φύγω για άλλους γαλαξίες, να γίνω αστροναύτης, πετυχημένος, να ανακαλύψω νέους πλανήτες.\nΘέλω την οικογένειά μου, ηρεμία, μια ησυχία, γαλήνη.\nΒρώμικες κουβέρτες – κρύο φαγητό.\nΆσυλο, μια καλή ζωή.\nΠεταλούδες… Αγαπώ τις πεταλούδες.\nΈνα αμάξι, οι γονείς μου, ένα σπίτι, μια δουλειά, σαν ήρωας.\nΠιλοτάρω στη ζωή. Είμαι αέρας, είμαι τα πάντα.\nΣτην χώρα μου, κοιμόμουν στο πάτωμα, τώρα κοιμάμαι σε κρεβάτι. Αυτό θα πει πρόοδος υποθέτω για την Ευρώπη.\n«Πόλεμος μέσα τους, πόλεμος μέσα μας»\nΌλες οι παραπάνω φράσεις ανήκουν σε έφηβους από διαφορετικές χώρες και κοινότητες, δημιουργούν όμως μια φωνή ή τουλάχιστον την φωνή όσων συμμετείχαν στην πλατφόρμα διασύνδεσης εφήβων όπου τα παιδιά απαντώντας στην ερώτηση «πως προσδιορίζω τον εαυτό μου τώρα και πως φαντάζομαι τον εαυτό μου στο μέλλον» βρήκαν πολλούς κοινούς τόπους.\nΔημιούργησαν ενσυναίσθηση και μια δική τους κοινωνία, σπάζοντας κάθε τοίχο, αποστιγματίζοντας τη διαφορετικότητα, σεβόμενοι και αποδεχόμενοι την ζωή του κάθε ανθρώπου. Κάπως έτσι δημιουργήθηκε δίνοντας βήμα στα δικά τους λόγια η παράσταση «Europeana» όπου οι έφηβοι μιλούν για τις αγκυλώσεις του ενήλικου κόσμου και εννοιολογικά δίνουν φωνή στο παιδί που δεν είχε δικαίωμα στο παιχνίδι λόγω της διαφορετικότητάς τους, το παιδί που «πνίγηκε» από τους γονείς του, τον μικρό Εγιολφ. Ένα κείμενο μέσα από το οποίο ο Ερρίκος Iψεν μιλά για την δυσκολία ανάληψης ευθύνης του ενήλικου κόσμου απέναντι στο νεαρό άτομο που όπως χαρακτηριστικά λέει η μητέρα του παιδιού στο έργο «Όμως τα μεγάλα ανοιχτά μάτια ενός παιδιού μάς παρακολουθούν! Μέρα και νύχτα. Κανένας λόγος αγάπης πια. Μόνο τοίχοι ανάμεσά μας και μοναξιά.»


Κατακράτηση υγρών | Life is\nΠως θα απαλλαγείς;\nΠλησιάζει το καλοκαίρι και έχεις δώσει το 100% σε διατροφή και γυμναστήριο προκειμένου να είσαι όπως πραγματικά έχεις φανταστεί στην παραλία.\nΩστόσο, μπορεί να χτυπιέσαι στη γυμναστική αλλά να μην βλέπεις αποτέλεσμα κι αυτό να οφείλεται στην περίσσεια υγρών κάτω από την κοιλιακή χώρα, γνωστή και ως υποδόριο νερό.\nΗ κατακράτηση υγρών συμβαίνει όταν υπάρχει υπερβολική συσσώρευση υγρού η οποία βρίσκεται στο κυκλοφορικό σύστημα ή στο σώμα. Αυτό συμβαίνει συχνά στις περιοχές της κοιλιάς, των γοφών και των μηρών.\nΤα επίπεδα νατρίου είναι μία από τις πιο κοινές αιτίες κατακράτησης υγρών. Είναι σημαντικό να διασφαλίσουμε ότι τα επίπεδα νατρίου δεν είναι πολύ υψηλά προτού αρχίσει το σώμα να διατηρεί νάτριο και νερό στα νεφρά. Η σχέση μεταξύ νατρίου και αποθήκευσης υγρών έχει να κάνει με την ποσότητα νατρίου που καταναλώνετε. Επομένως, εάν τα επίπεδα νατρίου είναι υψηλά, μπορεί να δημιουργηθεί μια «φουσκωμένη» εμφάνιση.\nΣύμφωνα με το Εθνικό Συμβούλιο Υγείας και Ιατρικής Έρευνας, η επαρκής πρόσληψη αλατιού ανά ημέρα είναι περίπου 1600mg νατρίου (ισοδύναμα με περίπου 4γρ άλατος) το οποίο μπορεί εύκολα να προσαρμοστεί με τη διατροφή σας.\nΗ κρεατίνη προκαλεί κατακράτηση υγρών, αλλά μόνο εάν καταναλώνεται σε υψηλές δόσεις κατά τη φάση φόρτωσης (πάνω από 5γρ ημερησίως). Αν και η κατανάλωση κρεατίνης μπορεί να προκαλέσει μικρή αύξηση βάρους λόγω του νερού, κερδίζετε επίσης περισσότερη ενέργεια κατά τη διάρκεια μιας έντονης προπόνησης, το οποίο οδηγεί σε μεγαλύτερη μυϊκή ανάπτυξη και απώλεια βάρους.\nΌταν δεν καταναλώνετε αρκετό νερό, αντί να το αποβάλλετε, το σώμα σας διατηρεί το υπάρχον νερό για επαναχρησιμοποίηση. Αυτή είναι μια άλλη αιτία κατακράτησης υγρών και φουσκώματος. Επομένως, είναι σημαντικό να διατηρείται πάντα ενυδατωμένο είτε προπονείστε είτε όχι. Γι αυτό φροντίστε να καταναλώνετε τουλάχιστον 8 ποτήρια νερό ημερησίως.\nΟι κύριες ορμόνες που επηρεάζουν την κατακράτηση είναι η κορτιζόλη, η προγεστερόνη, τα οιστρογόνα και η ινσουλίνη.\nΟι διατροφικές ανεπάρκειες όπως το μαγνήσιο και η βιταμίνη Β6 μπορεί να επηρεάσουν την κατακράτηση υγρών. Αν τυχαίνει να υπάρχει έλλειψη μαγνησίου, μία από τις παρενέργειες είναι η κατακράτηση υγρών, αλλά αυτό μπορεί εύκολα να σταθεροποιηθεί μέσω της συμπλήρωσης του. Όσο για τη βιταμίνη Β6, είναι μια υδατοδιαλυτή βιταμίνη που ελέγχει το μεγαλύτερο μέρος της υδατικής ισορροπίας στο σώμα, με αποτέλεσμα να συμβάλλει και αυτή στην κατακράτηση υγρών. Μια μακροχρόνια ανεπάρκεια βιταμίνης Β6 μπορεί να οδηγήσει σε συμπτώματα όπως άγχος, κατάθλιψη, κόπωση και σύγχυση.\nΣυμβουλές για μείωση της κατακράτησης\n– Πίνετε αρκετό νερό\n– Μειώστε την κατανάλωση αλατιού\n– Αυξήστε την κατανάλωση τροφίμων πλούσιων σε κάλιο\n– Καταναλώστε περισσότερες φυτικές ίνες\nΠροσπαθήστε να καταναλώνετε περισσότερα πλούσια σε φυτικές ίνες τρόφιμα, όπως δημητριακά, ξηρούς καρπούς, φρούτα και λαχανικά, καθώς αυτά τα τρόφιμα μπορούν να βοηθήσουν στην απορρόφηση μιας μεγάλης ποσότητας νερού από τα έντερα.\n– Φυτικά συμπληρώματα\nΠως θα δείχνεις νεότερη;\nΤριήμερη Δίαιτα της Καρδιάς\n5 ασκήσεις stretching


Κώστας Γάκης: «Το θέατρο είναι τζάμπα ψυχανάλυση»\nΟ 36χρονος δημιουργός μιλάει για τον «Δήμιο του Ερωτα» που σκηνοθετεί\n«Πριν από δύο χρόνια διάβασα τον "Δήμιο του Ερωτα" και αμέσως σκέφθηκα τη σκηνική του μεταφορά. Το ίδιο βράδυ έστειλα mail στον Γιάλομ και για καλή μου τύχη μού απάντησε σχεδόν αμέσως. Με παρέπεμψε στην ελληνίδα μεταφράστριά του, την Ευαγγελία Ανδριτσάνου… Μέσα στο μυαλό μου είχα ήδη φτιάξει την παράσταση, σκεπτόμενος τον συνδυασμό με το χοροθέατρο, κάτι που ήθελα εδώ και καιρό να κάνω. Μου πήρε χρόνο η πραγματοποίηση αυτής της παράστασης γιατί με ενδιέφερε να γίνουν όλα έτσι όπως τα ήθελα».\nΕξ ου και η συμμετοχή της Ξένιας Καλογεροπούλου και του Μηνά Χατζησάββα, στους ρόλους της 70χρονης Θέλμας και του ψυχαναλυτή Ιρβιν αντίστοιχα: «Οι συγκεκριμένοι ηθοποιοί, πέραν του ότι τους θαυμάζω και τους «λατρεύω», πιστεύω ότι φέρουν τη σκηνική ηλικία και εμπειρία των ηρώων. Ημουν πραγματικά ευτυχής όταν μου είπαν το «ναι». Χάρηκαν άλλωστε που τους δόθηκε η ευκαιρία να παίξουν μεταξύ τους», συμπληρώνει ο Κώστας Γάκης.\nΓιος κοινωνιολόγου και κοινωνικής λειτουργού, ο 36xρονος σκηνοθέτης, μουσικός και ηθοποιός ήρθε από νωρίς κοντά με μια κοινωνική θεματολογία, χωρίς να ασχοληθεί ειδικά με την ψυχανάλυση, ούτε να κάνει ο ίδιος. Αλλωστε όπως λέει «το θέατρο είναι τζάμπα ψυχανάλυση»… Ο ίδιος πάντως «φροντίζει» γι΄αυτό: εκτός από την σκηνοθεσία φέτος παίζει κάθε Δευτέρα και Τρίτη στην «Κατσαρίδα» στο θέατρο Αθηνών.\nΠΟΤΕ & ΠΟΥ Θέατρο - Ιδρυμα Μιχάλης Κακογιάννης (Πειραιώς 206, Ταύρος), τηλέφωνο 210 3418 579 Παραστάσεις κάθε Δευτέρα και Τρίτη στις 21.00 Διάρκειας 75΄ Εισιτήρια 15-12 ευρώ\nΣτον «Δήμιο του έρωτα», το θέμα περιστρέφεται γύρω από την 70χρονη Θέλμα, μια γυναίκα που ήταν χορεύτρια στο παρελθόν και η οποία διακατέχεται από μια έντονη ερωτική εμμονή για τον προηγούμενο και κατά πολύ νεότερο ψυχοθεραπευτή της, τον Μάθιου, με τον οποίο πριν από οκτώ χρόνια είχε συνάψει μια σύντομη ερωτική σχέση. Τώρα βρίσκεται στα χέρια του καινούριου της ψυχοθεραπευτή του Ιρβιν, ο οποίος θα προσπαθήσει κατά τη διάρκεια των συνεδριών τους να της ξεριζώσει αυτήν την εμμονή.\nΜια νεαρή χορεύτρια, στο πίσω μέρος της σκηνής στην παράσταση του Κώστα Γάκη είναι σαν να βγαίνει από τη μνήμη και το παρελθόν της ηρωίδας. Μαζί τους ένα ακόμα πρόσωπο, που εναλλάσσεται ανάμεσα στον πρώην κι έναν χορευτή.\nΣυνδυασμός θεάτρου και χοροθεάτρου «Ο Δήμιος του Ερωτα» δεν είναι παρά μια παράσταση για το πριν και το τώρα, το μέσα και το έξω…\n«Αυτό που με μαγεύει γενικά στα βιβλία του Γιάλομ είναι ότι δεν νιώθεις την ψυχρότητα και την απόσταση εκ μέρους του θεραπευτή αλλά ένα βαθύ ανθρώπινο ενδιαφέρον, ένα πάθος για επικοινωνία και ουσιαστική προσφορά», λέει ο σκηνοθέτης. «Το συγκεκριμένο κείμενο του Γιάλομ έχει πολλά να μας πει για τις εμμονές του έρωτα, για το γήρας, για την έλλειψη επικοινωνίας στις σχέσεις μας και για τις επιφανειακές μας βεβαιότητες που είναι καλό που και που να τις ταρακουνάμε. Επίσης επειδή η εμπειρία μου στη σκηνοθεσία έχει κυρίως να κάνει με κωμωδίες είναι η πρώτη φορά που θέλω να αγγίξω μια πιο υπαρξιακή πλευρά του θεάτρου. Στόχος μου είναι να σπάσω την προκατάληψη ότι ένα υπαρξιακό θέαμα είναι βαρύ κι ασήκωτο φορτωμένο με παύσεις και σοβαροφάνεια», καταλήγει.\n«Ο Δήμιος του Ερωτα» του Ιρβιν Γιάλομ. Μετάφραση: Ευαγγελία Ανδριτσάνου. Θεατρική διασκευή-μουσική-σκηνοθεσία: Κώστας Γάκης. Σκηνικά-κοστούμια: Παναγιώτα Κοκορού. Χορογραφίες: Ελενα Γεροδήμου, Χρήστος Παπαδόπουλος. Φωτισμοί: Σάκης Μπιρμπίλης. Παίζουν: Ξένια Καλογεροπούλου, Μηνάς Χατζησάββας, Ελενα Γεροδήμου, Χρήστος Παπαδόπουλος. Το βιβλίο κυκλοφορεί από τις Εκδόσεις Αγρα


1o Συνέδριο “ReBrain Greece” – Congress Line\n1o Συνέδριο “ReBrain Greece”\nΜε μεγάλη επιτυχία πραγματοποιήθηκε το 1ο συνέδριο ReBrain Greece “Η αγορά εργασίας μπροστά σε νέες προκλήσεις: Τεχνολογικός μετασχηματισμός, Brain drain και Επιχειρηματικότητα” την Δευτέρα 9 Δεκεμβρίου στο Marriott Hotel.\nTο ReBrain Greece αποτελεί μία Διεπιστημονική Πρωτοβουλία για τον Τεχνολογικό Μετασχηματισμό της Αγοράς Εργασίας και την ανάσχεση του Brain Drain όπου ξεκίνησε τον Απρίλιο του 2019 από στελέχη της Γενικής Διέυθυνσης Εργασιακών Σχέσεων του Υπουργείου Εργασίας. Λειτουργεί ως συμβουλευτικός και υποστηρικτικός θεσμός στο Υπουργείο Εργασίας και φέρει μία νέα κουλτούρα ισότιμης, οριζόντιας συνεργασίας πάνω στο σχεδιασμό data driven πολιτικών για την αγορά εργασίας.\nΣτο 1ο συνέδριο του ReBrain, το οποίο χαιρέτησε ο Υπουργός Εργασίας και Κοινωνικών Υποθέσεων κ. Γιάννης Βρούτσης, αναλύθηκαν οι διαστάσεις του σύγχρονου κοινωνικού φαινομένου του Βrain Drain και συζητήθηκαν οι 4 μεγάλες καινοτομίες του ReBrain για την αγορά εργασίας και τη χώρα μας.\nΔιαβάστε παραπάνω για το συνέδριο εδώ\nΣτα πλαίσια της διοργάνωσης του συνεδρίου, η Congress Line ανέλαβε την τεχνική υποστήριξη, τον οπτικοακουστικό εξοπλισμό αλλά και την γραμματειακή υποστήριξη.\n« Βραβεία «Βιώσιμης-Καινοτόμου & Υπεύθυνης Επιχειρηματικότητας» ΕΕΑ


Συνταγή για σύσφιξη δέρματος στο σώμα. | Μυστικά ομορφιάς | mystikaomorfias.gr\nHomeΣυνταγές ομορφιάςΣυνταγή για σύσφιξη δέρματος στο σώμα.\nΣυνταγή για σύσφιξη δέρματος στο σώμα.\nΤο πήλινγκ δίνει άμεση σύσφιξη στο σώμα και τονώνει το περίγραμμα του κορμιού περισσότερο από μια κρέμα. Η φροντίδα σύσφιξης του κορμιού απαραίτητα προϋποθέτει τριβή ώστε να απαλλαγούμε απο τα κουρασμένα και φθαρμένα κύτταρα που παλιώνουν το δέρμα και του στερούν την απορροφητικότητα της κρέμας μας.\nΓια λεία ακριβή και όμορφη επιδερμίδα λοιπόν, τονωμένη και σφιχτή, ακολουθήστε τα παρακάτω αναζωογονητικά βήματα και ξυπνήστε το δέρμα σας από την ταλαιπωρία του με το πιο αγνό και φυσικό τρόπο.\nΑκόμη κι αν είναι απλώσουμε συσφικτικό προϊόν με την μορφή κρέμας στο σώμα μας αμέσως μετά το μπάνιο, το πήλινγκ πάλι ευνοεί την σύσφιξη της επιδερμίδας και την ενισχύει θεαματικά καθώς συν τοις άλλοις αποτοξινώνει και αφήνει καθαρό χώρο στο δέρμα για να υποδεχτεί οποιοδήποτε καλλυντικό προϊόν πιο δυναμικά και αποτελεσματικά.\n–50 ml Ηλιέλαιο\n-4 σταγόνες αιθέριο έλαιο δεντρολίβανο και4 αιθέριο έλαιο μέντας\n– 2 κουταλάκια του γλυκού ιωδιούχο αλάτι\nΣημείωση : εάν είστε υπερτασική παραλείψτε το αιθέριο έλαιο δεντρολίβανου και βάλτε 7 σταγόνες αιθέριο έλαιο μέντας.\nΑνακατεύουμε τα υλικά μας και φτιάχνουμε ένα μίγμα.\nΚάνουμε 2-3 λεπτά μασάζ με το μείγμα στην περιοχή που υπάρχει επιδερμική\nχαλάρωση στο σώμα. Προσωπικά επιμένω και στο ντεκολτέ καθώς και σε άλλες περιοχές για πρόληψη και απόλαυση αφού κάνω ένα δώρο στον εαυτό μου. Τέλος, αφαιρούμε με χλιαρό νερό. Η επιδερμίδα μένει απαλή, φωτεινή ενυδατωμένη και σφιχτή.\nΔύο φορές την εβδομάδα αρκούν.


Κάτω η φασιστική επιστρατευση των εργαζομένων στη ΔΕΗ! – ΤΡΙΚΚΗPress – Τα νέα των Τρικάλων\nΚάτω η φασιστική επιστρατευση των εργαζομένων στη ΔΕΗ! Reviewed by Momizat on Ιούλ 06 . Η κρατική «βιομηχανία» παραγωγής αντεργατικών αποφάσεων έδρασε ξανά. Χθες, αργά το βράδυ, το αστικό δικαστικό σύστημα υπενθύμισε σε όλους ποιον υπηρετεί, αφού τ Η κρατική «βιομηχανία» παραγωγής αντεργατικών αποφάσεων έδρασε ξανά. Χθες, αργά το βράδυ, το αστικό δικαστικό σύστημα υπενθύμισε σε όλους ποιον υπηρετεί, αφού τ Rating: 0\nΚάτω η φασιστική επιστρατευση των εργαζομένων στη ΔΕΗ!


Σε απάντηση του: 97190/Γ7/27-8-2012\nΣας ενημερώνουμε ότι για τη συμμετοχή στα εκπαιδευτικά προγράμματα στο Μουσείο της Ακρόπολης ή για την οργάνωση ανεξάρτητης σχολικής επίσκεψης είναι απαραίτητη η τηλεφωνική κράτηση στο τηλέφωνο 210 900 0903, Δευτέρα έως Παρασκευή 09:00-17:00. Οι τηλεφωνικές κρατήσεις στο Μουσείο ξεκινούν την Δευτέρα 3 Σεπτεμβρίου 2012. για το πρώτο εξάμηνο (Σεπτέμβριος-Δεκέμβριος 2012) και τη Δευτέρα 3 Δεκεμβρίου 2012 για το δεύτερο εξάμηνο (Ιανουάριος-Ιούνιος 2013).\nΗ κάθε σχολική ομάδα των 25 μαθητών πρέπει υποχρεωτικά να συνοδεύεται από δύο τουλάχιστον εκπαιδευτικούς. Η συμμετοχή στα προγράμματα γίνεται δωρεάν. Τα εκπαιδευτικά προγράμματα του Μουσείου για τη σχολική χρονιά 2012-2013 ξεκινούν στις 2 Οκτωβρίου 2012. Στόχος τους είναι η δημιουργική επαφή των παιδιών με τον αρχαίο πολιτισμό, αλλά και με τους χώρους του Μουσείου.\nΣυνεχίζεται για τη φετινή σχολική χρονιά τη διεξαγωγή του εκπαιδευτικού προγράμματος με θέμα «Τα γλυπτά του Παρθενώνα», το οποίο απευθύνεται σε μαθητές της Δ΄ και Ε΄ Δημοτικού, καθώς και της Α΄ Γυμνασίου. Επίσης, εκπαιδευτικά προγράμματα θα πραγματοποιούνται και από τους Αρχαιολόγους – Φροντιστές του Μουσείου για μαθητές όλων των σχολικών βαθμίδων από Δ’ Δημοτικού.\nΤο Μουσείο δίνει τη δυνατότητα σε μαθητές Δευτεροβάθμιας εκπαίδευσης, με χρέωση 1€ ανά μαθητή, να παρακολουθήσουν τρισδιάστατες προβολές με θέμα «Η Ακρόπολη στην Αρχαιότητα».\nΟι εκπαιδευτικοί από όλα τα σχολεία και τις σχολικές βαθμίδες έχουν επίσης τη δυνατότητα, εάν το επιθυμούν, να παρακολουθήσουν ένα Σεμινάριο Επιμόρφωσης στο Μουσείο, πριν από την σχολική τους επίσκεψη.\nΠερισσότερες πληροφορίες για τα εκπαιδευτικά προγράμματα παρέχονται από την ιστοσελίδα του Μουσείου www.theacropolismuseum.gr, στη θεματική ενότητα «Σχολεία & Εκπαιδευτικοί» καθώς και στην ιστοσελίδα του Υ.ΠΑΙ.Θ.Π.Α. www.e-yliko.gr , ακολουθώντας την διαδρομή Ενημερωτικό Υλικό → Εκπαιδευτικές επισκέψεις → Εκπαιδευτικές επισκέψεις στην Αθήνα.\nΑναρτήθηκε από Κατσιφή Σπυριδούλα στις 7:06:00 μ.μ.


Dustoff Z Review – GameFreniacs\nΤίτλος: Dustoff Z\nΗ ιστορία είναι παλιά και χιλιοειπωμένη: για κάποιον λόγο ο κόσμος κατακλύστηκε από ζόμπι. Και εσείς, με το πλήρωμα σας και το ελικόπτερο σας, είστε οι μόνοι που μπορείτε να σώσετε την κατάσταση.\nΤο Dustoff Z είναι ένα flying, shooter από την Invictus Games και την Zordix Publishing. Λαμβάνοντας τον έλεγχο ενός ελικοπτέρου, θα προχωρήσετε σε μια σειρά απλών στόχων, πυροβολώντας ζόμπι, θα διασώσετε επιζώντες και θα κάνετε συλλογή προμηθειών. Με την αισθητική του να προσεγγίζει περισσότερο παιχνίδι για κινητά, δεν πρόκειται να λάβει υποψηφιότητες για παιχνίδι της χρονιάς , αλλά είναι ένας διασκεδαστικός τίτλος τουλάχιστον για μικρό χρονικό διάστημα.\nΟι αποστολές ξεκινούν με μικρή δυσκολία και είστε έτοιμοι να τις βγάλετε εις πέρας με ένα βασικό ελικόπτερο. Ο χειρισμός περιορίζεται στην κίνηση αριστερά ή δεξιά του ελικοπτέρου και κρατώντας πατημένη την δεξιά σκανδάλη θα δώσετε εντολή στους συντρόφους σας να πυροβολήσουν ζόμπι καθώς προχωράτε. Ωστόσο, δεν μπορείτε να επιλέξετε το πού πυροβολούν, οπότε το πόσο επιτυχώς βγάζετε ορδές είναι αρκετά θέμα τύχης. Αλλά όσο μπορείτε να κρατήσετε το ελικόπτερο στο αέρα και μακριά από τον κίνδυνο, όλα θα πάνε καλά. Ας είμαστε θετικοί.\nΚάπως έτσι ξεκινάει η ιστορία. Υπάρχουν μερικές cutscenes, αλλά δεν σας λένε για κάτι ουσιαστικό για την ιστορία ή για τους στόχους σας στο σύνολό τους, περισσότερο σαν να έχουν σχεδιαστεί για να βοηθούν στην μετάβαση ανάμεσα στα επίπεδα του παιχνιδιού. Όταν όμως η ιστορία είναι σχεδόν ανύπαρκτη, το παιχνίδι πρέπει να κάνει τον παίκτη να ασχοληθεί με άλλους τρόπους και το Dustoff Z κάνει ακριβώς αυτό.\nΗ πρόοδος στο παιχνίδι επιτρέπει την πρόσβαση σε νέους σκοπευτές και νέα ελικόπτερα, με το καθένα να επιτρέπει καλύτερες αναβαθμίσεις, Ουσιαστικά, ο χρόνος σας με το Dustoff Z θα αφιερωθεί κυνηγώντας την επόμενη αναβάθμιση, συλλέγοντας τα κέρματα και τα κουπόνια σας για να αγοράσετε το επόμενο ελικόπτερο ή να βελτιώσετε την ακρίβεια των σκοπευτών σας. Οι αναβαθμίσεις κάνουν επίσης τη διαφορά. Θα χτυπήσετε τοίχο αρκετά γρήγορα στην κύρια καμπάνια αν δεν είστε κατάλληλα εξοπλισμένοι.\nΕυτυχώς, μπορείτε να επαναλάβετε τα επίπεδα του Dustoff Z, κερδίζοντας περισσότερες ανταμοιβές κάθε φορά. Υπάρχουν επίσης «ατελείωτα» επίπεδα, που σας προκαλούν να φτάσετε όσο μακριά μπορείτε πριν σας καταρρίψουν. Έτσι, ακόμη και αν φτάσετε σε ένα σημείο όπου η ολοκλήρωση του τρέχοντος επιπέδου σας είναι λίγο αγγαρεία, υπάρχουν πολλά για να επιστρέψετε. Η συγκέντρωση κερμάτων, φασολιών και cogs είναι αρκετά εύκολη, οπότε δεν είστε ποτέ πολύ μακριά από μια νέα αναβάθμιση.\nΤο μειονέκτημα του τίτλου είναι ότι το υπερβολικά απλοποιημένο παιχνίδι του γίνεται βαρετό μάλλον γρήγορα. Σίγουρα, το να πετάς ένα ελικόπτερο πάνω από μια ερημική περιοχή με ζόμπι είναι μια καινοτομία, αλλά σύντομα εξαντλείται. Τα περισσότερα επίπεδα φαίνονται τα ίδια και θα κάνετε τις ίδιες δύο ή τρεις αποστολές ξανά και ξανά. Τα κυριότερα σημεία είναι τα boss fights, όπου θα έχετε την ευθύνη να καταστρέψετε ένα τεράστιο ζόμπι. Όμως, η έλλειψη ελέγχου στα όπλα σας και το γεγονός ότι βασίζεστε σε τυχαία πυρομαχικά και power ups για να συνεχίσετε, σημαίνει ότι τα πάντα εξαρτώνται και από την τύχη.\nΌπως αναφέραμε και στο πρόλογο μας, το Dustoff Z μπορεί να μην είναι αριστούργημα αλλά έχει τα πλεονεκτήματά του. Το πολυγωνικό στυλ τέχνης του είναι χαριτωμένο και φέρνει λίγο στα παιχνίδια lego και το εύκολο σύστημα επιπέδων σημαίνει ότι είναι το ιδανικό παιχνίδι για ασχοληθείτε μαζί του σε περίπτωση που θέλετε κάτι να περάσετε ευχάριστα την ώρα σας. Μπορεί να διαθέτει λίγο περισσότερο από ότι θα θέλαμε μια αίσθηση για παιχνίδι που κυκλοφορεί στα κινητά, αλλά είναι ένας διασκεδαστικός τρόπος να περάσετε το χρόνο σας μετά από μια κουραστική μέρα.\nTο Dustoff Z, μπορεί να διαθέτει λίγο περισσότερο από ότι θα θέλαμε μια αίσθηση για παιχνίδι που κυκλοφορεί στα κινητά, αλλά είναι ένας διασκεδαστικός τρόπος να περάσετε το χρόνο σας μετά από μια κουραστική μέρα.\n19/10/2020 18/10/2020 The "Joker"nintendo Switch,pc,playstation 4,Top,xboxone\nΠροηγούμενο Προηγούμενο άρθρο: Ανακοινώθηκε το Mørkredd\nΕπόμενο Επόμενο άρθρο: Νέο trailer για το XIII Remake


Solaris Urbino 12 Hydrogen: λεωφορεία υδρογόνου στην Ολλανδία\nΣύμβαση για την παράδοση 20 λεωφορείων υδρογόνου Solaris Urbino 12 υπέγραψαν μέσα στον Απρίλιο ο γνωστός και στη χώρα μας κατασκευαστής οχημάτων από την Πολωνία, Solaris Bus & Coach S.A. και η εταιρία Connexxion που εκτελεί συγκοινωνιακό έργο στην Νότια Ολλανδία. Εκτός από την πώληση των λεωφορείων, η συμφωνία περιλαμβάνει και την παροχή σέρβις για 12 χρόνια.\nΕίκοσι, λοιπόν, λεωφορεία υδρογόνου Solaris θα βρεθούν στη Νότια Ολλανδία (στα ολλανδικά: Zuid-Holland) που είναι πιο η πυκνοκατοικημένη επαρχία της Ολλανδίας και βρίσκεται στο δυτικό τμήμα της, κατά μήκος της ακτής της Βόρειας Θάλασσας. θα παραδοθούν σε αυτό προορισμός έως το τέλος του 2021.\n«Όλο και περισσότεροι δημοτικοί φορείς και φορείς λήψης αποφάσεων επιλέγουν σύγχρονες και χωρίς εκπομπές μεταφορικές λύσεις για τις περιοχές τους. Τα πλεονεκτήματα του υδρογόνου ως φορέα ενέργειας είναι αδιαμφισβήτητα», σχολίασε σχετικά ο Πέτρος Σπινάρης, Αναπληρωτής Διευθύνων Σύμβουλος της Solaris Bus & Coach S.A.\nΗ Connexxion, η εταιρία που θα χρησιμοποιήσει τα Solaris Urbino 12 Hydrogen, αποτελεί θυγατρική ομίλου Transdev Netherlands που είναι ένας από τους μεγαλύτερους φορείς εκμετάλλευσης και πρωτοπόρος στις δημόσιες συγκοινωνίες μηδενικών ρύπων στην Ολλανδία.\nΤα τεχνολογικά προηγμένα λεωφορεία υδρογόνου Solaris Urbino 12 διαθέτουν μία συστοιχία κυψελών καυσίμου με ισχύ 70 kW. Ενώ όσον αφορά την τεχνολογία αποθήκευσης υδρογόνου, το Urbino 12 Hydrogen υιοθετεί τη λύση της συμπίεσης. Το υδρογόνο αποθηκεύεται σε αέρια μορφή σε 5 δεξαμενές (μπουκάλες) νέας γενιάς τοποθετημένες στην οροφή του λεωφορείου. Πρόκειται για δεξαμενές τύπου 4 (type 4) συνολικό όγκο 1560 λίτρα, που είναι κατασκευασμένες από σύνθετα υλικά και τοποθετημένες κατά μήκος του οχήματος, πάνω από τον πρώτο του άξονα του οχήματος.\nΗ ενέργεια που απαιτείται για την τροφοδοσία του ηλεκτρικού συστήματος κίνησης παράγεται στην κυψέλη καυσίμου η οποία, για το σκοπό αυτό, τροφοδοτείται με το υδρογόνο που είναι αποθηκευμένο στην οροφή του και προσφέρει αυτονομία της τάξης των 350 χιλιομέτρων. Το υδρογόνο “μετατρέπεται” σε ηλεκτρισμό (πρόκειται για μια διαδικασία αντίστροφη της ηλεκτρόλυσης), που με τη σειρά του τροφοδοτεί απευθείας τους δύο ηλεκτροκινητήρες ZF AVE130 (2×110 kW) του λεωφορείου. Το Urbino είναι επίσης εξοπλισμένο με Solaris High Power μπαταρία 29.2 kWh που λειτουργεί ως πρόσθετη εγκατάσταση αποθήκευσης ηλεκτρικής ενέργειας. Τα μόνα υποπροϊόντα που δημιουργούνται κατά τη διάρκεια της κίνησης του Solaris Urbino 12 Hydrogen είναι θερμότητα και ατμός. Κατά συνέπεια, έχουμε να κάνουμε με οχήματα απολύτως μηδενικών ρύπων.\nΚατά τ’ άλλα, σύμφωνα με τις προδιαγραφές, το υδρογονοκίνητο Solaris διαθέτει 37 θέσεις, ενώ οι πόρτες είναι διατεταγμένες σε διαμόρφωση 1-2-0. Προσφέρεται, δε, επιπλέον άνεση στους επιβάτες στα νέα λεωφορεία με τη μορφή χαμηλών εισόδων, θύρες USB, κλιματισμό, οθόνες ανάγνωσης πληροφοριών και χώρο αναπηρικής πολυθρόνας. Η καλύτερη ορατότητα για τον οδηγό διασφαλίζεται από ένα ειδικό σύστημα κάμερας, το οποίο θα αντικαταστήσει τους εξωτερικούς καθρέφτες, προβάλλοντας την εικόνα σε οθόνες μέσα στο όχημα.\nΟ ανεφοδιασμός των λεωφορείων υδρογόνου θα πραγματοποιείται στο Heinenoord, κοντά στο αμαξοστάστιο. Η διαδικασία του “γεμίσματος” των δεξαμενών υδρογόνου είναι αρκετά γρήγορη και δεν διαφέρει στην ουσία από τον ανεφοδιασμό του οχήματος με συμβατικά καύσιμα.\nΣημειώστε ότι τα λεωφορεία υδρογόνου της Solaris κερδίζουν όλο και περισσότερους πελάτες. Πέρυσι, η ιταλική εταιρία SASA Bolzano παρήγγειλε 12 οχήματα αυτού του τύπου ενώ μόλις πριν από λίγες εβδομάδες η γερμανική εταιρία WSW Mobil GmbH από το Wuppertal και η RVK από την Κολωνία παρήγγειλαν συνολικά 25 λεωφορεία υδρογόνου Solaris.\nΒαρέα ηλεκτρικά οχήματα Επαγγελματικά κυψέλες υδρογόνου Λεωφορεία


Zhanjiang: Προσφορές ξενοδοχείων τελευταίας στιγμής - TripAdvisor\nZhanjiang: Προσφορές ξενοδοχείων τελευταίας στιγμής\nΨάχνετε για άμεση κράτηση σε κάποιο ξενοδοχείο (Zhanjiang); Στο TripAdvisor βλέπετε τη διαθεσιμότητα σε\nΕξασφαλίστε σήμερα μια προσφορά τελευταίας στιγμής και απολαύστε την επίσκεψή σας (Zhanjiang, Γκουανγκντόνγκ).\nΠροβολή 210 ξενοδοχείων στην περιοχή Zhanjiang, ανάλογα με τη δημοτικότητά τους.\nΠροσφορές τελευταίας στιγμής για Zhanjiang\nΨάχνετε για άμεση κράτηση σε κάποιο ξενοδοχείο (Zhanjiang); Στο TripAdvisor βλέπετε τη διαθεσιμότητα σε πραγματικό χρόνο, στις χαμηλότερες τιμές, για προσφορές ξενοδοχείων τελευταίας στιγμής για: Zhanjiang. Ταξιδιώτες όπως εσείς έγραψαν 1.095 κριτικές και δημοσίευσαν 990 αυθεντικές φωτογραφίες για ξενοδοχεία (Zhanjiang) στο TripAdvisor.


ψ υ χ ή μ ο υ: Η Κωνσταντινούπολη των λαλέδων.\nArtanis April 24, 2009 at 9:12 AM\nΦωτό απο τουρκαλαλέδες... Ωραιότατοι...\nΠάντα μου άρεσαν, και η "εαρινή σύναξη των αγροφυλάκων" απο τις αγαπημένες μου ταινίες...περιμένω να τις δω, ανθισμένες κι εδώ...\nΚαλημέρα Βασιλική μου..\nsot April 24, 2009 at 6:18 PM\nΣαν κάποιες από τις ωραιότερες σελίδες του "Τέμπο".\nΠολύ καλή μαγιά για ένα καινούριο.\nΒασιλική Ν. April 24, 2009 at 7:59 PM\nArtanis, εσύ καταλαβαίνεις από ομορφιά και είσαι χαρά μου! Καλό βραδάκι!\nΒασιλική Ν. April 24, 2009 at 8:02 PM\nΣοτ, είναι μια διαφορετική απόπειρα γραφής αυτή και είναι εντελώς δοκιμή. Νομίζω πως Τέμπο δεν θα ξαναγράψω, έτσι νομίζω... μια φορά γράφονται αυτά... Το καταλαβαίνω βέβαια ότι σου θυμίζει αντίστοιχες σελίδες. Τώρα σειρά έχουν πολύ διαφορετικά κείμενα που περιμένουν την δουλειά τους, επέκταση, διόρθωση και θα φανεί τι άλλο...\nΑρης Δαβαράκης April 24, 2009 at 8:48 PM\nΤην επιθύμησα την πόλη, η μάλλον μ΄εκανες να την επιθυμήσω γιατί συνήθως δεν είναι στις προτεραιότητές μου! Και τι ωραίες φωτογραφίες! Καρφωμένη στα λουλούδια η ματιά σου, ε; Με τι φωτογραφίζεις; Εννοώ με τηλέφωνο ή με φωτογραφική μηχανή; Και τι είναι αυτή η μουσική που ακούγεται; Και τι είναι αυτό που το λένε αγάπη; Τι είναι αυτό; Τι είναι αυτό; (Ποτέ, ποτέ κανένα στόμα,δεν τόβρε και δεν τόπε ακόμα!)........\nΒασιλική Ν. April 24, 2009 at 9:09 PM\nΆντε καλά, μετά το Παρίσι θα πάμε Πόλη μαζί!\nΌλες οι φωτογραφίες είναι από το ιντερνετ, δεν φωτογραφίζω πια καθόλου, προτιμώ να το κάνω με τα σωθικά μου παρά με μηχανήματα!\nΚαι η μουσική είναι το θέμα του παραμυθιού της μουσικής, αυτό έπρεπε να το ξέρεις απέξω!\nΌσο για την αγάπη, αφού κανένα στόμα δεν το βρε ακόμα, ας μην κάνω άλλη μια καινοτομία στην Ιστορία του πλανήτη!\nΙορδανίδου Όλγα April 26, 2009 at 5:47 PM\nΥπέροχες!!Ολες υπέροχες..Οι εικόνες αλήθεια είναι από την Πόλη;\nΒασιλική Ν. April 26, 2009 at 9:56 PM\nΚάποιες εικόνες είναι από την Πόλη, άλλες από την Χίο και άλλες νομίζω από την Ολλανδία, όλες από το ίντερνετ όμως. Καλό βραδάκι και καλή βδομάδα!


To Θερινό Ριάλτο αρχίζει προβολές με «Το Μυστικό της Ευτυχίας»\nΑρχική ΟΡΙΖΟΝΤΑΣ To Θερινό Ριάλτο αρχίζει προβολές με «Το Μυστικό της Ευτυχίας»\nTο Θέατρο Ριάλτο μεταμορφώνεται σε θερινό κινηματογράφο και μας καλωσορίζει με τη ρομαντική κομεντί «Το Μυστικό της Ευτυχίας» δροσίζοντας τις ζεστές νύχτες του Ιουλίου.\n«Το Μυστικό της Ευτυχίας» («Ηector and the Search for Happiness», 2014)\nTο να ζεις έχει περισσότερο νόημα από το απλά να υπάρχεις. Kαι ο Έκτορ, ένας εκκεντρικός και ακαταμάχητος ψυχίατρος, το γνωρίζει καλά αυτό. Ο ίδιος, όπως άλλωστε και οι ανικανοποίητοι ασθενείς του, περνάει υπαρξιακή κρίση. Μία μέρα, οπλισμένος με πολύ κουράγιο και παιδική περιέργεια, θα αποδράσει από την ήρεμη και προστατευμένη ζωή του για μια παγκόσμια αναζήτηση της ευτυχίας. Κάπως έτσι ξεκινά ένα πολύχρωμο, εξωτικό, επικίνδυνο και ανεξέλεγκτο ταξίδι.\nΠρόκειται για μια γνήσια feel-good ταινία, μια ρομαντική κομεντί με εξωτική ατμόσφαιρα, λαμπερό καστ και ένα συναρπαστικό, ταξιδιάρικο σενάριο βασισμένο στο ομώνυμο μυθιστόρημα του Francois Lelord. To Μυστικό της Ευτυχίας είναι ένα σύγχρονο παραμύθι, μια μοντέρνα ιστορία αγάπης με πρωταγωνιστή τον Simon Pegg (Shaun of the Dead) και αξέχαστους δεύτερους ρόλους που ενσαρκώνουν οι Rosamund Pike (Pride and Prejudice), Christopher Plummer (Beginners), Jean Reno (Leon), Toni Collette (The Sixth Sense) και Stellan Skarsgård (Nymphomaniac).\nΌταν η παραγωγός Judy Tossell διάβασε για πρώτη φορά το μυθιστόρημα του François Lelord, Hector and the Search for Happiness έμεινε πραγματικά έκπληκτη. “Δεν είμαι από τους τύπους που θα διάβαζα ένα βιβλίο σχετικό με φιλοσοφία ή εσωτερικές αναζητήσεις. Αλλά αυτό το βιβλίο κατόρθωσε να μου πει κάτι για τη ζωή μου.” Έτσι, το βιβλίο έγινε ταινία και πραγματεύεται μια διασκεδαστική, ψυχαγωγική και συγκινητική ιστορία με την οποία ο καθένας μπορεί να ταυτιστεί.\nΟι ταινίες του θερινού Ριάλτο αποτελούν μια επιλογή από το πρόγραμμα του Μαραθώνιου Θερινών Προβολών που οργανώνουν το Υπουργείο Παιδείας και Πολιτισμού και το Θέατρο Ένα.


ΗΜΕΡΗΣΙΕΣ ΠΡΟΒΛΕΨΕΙΣ ΑΝΤΡΑΣ ΜΕ ΑΝΤΡΑ 20-7-2017\nΑρχική σελίδα Θέματα Ημερήσιες Προβλέψεις Άντρα με Άντρα Ημερήσιες Προβλέψεις Άντρας με Άντρα 20-7-2017\nΗμερήσιες Προβλέψεις Άντρας με Άντρα 20-7-2017\nΈχεις όμορφα γούστα και αυτό κάνει τη σχέση σου με το δικό σου απλά τέλεια. Αγαπιέστε πιο πολύ πεθαίνεις και έχετε όρεξη για εναλλακτικές και έξαλλες καταστάσεις όσον αφορά την κρεβατοκατάσταση. Οι αδέσμευτοι τα σπάτε γενικά αλλά το μουντ σας σήμερα είναι για σπίτι.\nΗ σχέση σου συνεχίζει να είναι απίστευτη, ωστόσο έχεις ξυπνήσει λίγο στραβά και τα νευράκια σου είναι λίγο τσατάλια. Πρόσεχε πως μιλάς στον δικό σου γιατί παίζει να υπάρξουν χοντρές παρεξηγήσεις. Αν είσαι ελεύθερος τότε η φάση είναι απλά τέλεια, αφού οι προτάσεις αυξάνονται και πληθύνονται.\nΕίσαι λίγο σπασμένος με το δικό σου χωρίς να υπάρχει κάποιος συγκεκριμένος λόγος. Η διάθεσή σου είναι αρκετά ντάουν και θες να τα σπάσεις όσο πιο γρήγορα μπορείς. Χαλάρωσε και εκτίμησε το τι θες από την ερωτική σου ζωή. Οι αδέσμευτοι είστε με έξαλλα κέφια και σας πάει.\nΤο 'χεις όσον αφορά το μπλα μπλα και αυτό μετράει πολύ στη σχέση σου λόγω της προσωπικότητας του αγοριού σου. Ξέρεις να τον ηρεμείς και ξεμπλέκεις εύκολα από ανεξέλεγκτους καβγάδες. Αν είσαι ελεύθερος ήρθε η ώρα να βγάλεις το βαρύ πυροβολικό στις εξόδους σου.\nΕίσαι σε πολύ καλή φάση όσον αφορά την ερωτική σου ζωή. Έχετε χαλαρώσει και τα δύο και γουστάρετε πολύ το χρόνο που περνάτε παρέα. Μια καλοκαιρινή απόδραση θα ήταν ό,τι πρέπει. Οι αδέσμευτοι θα πρέπει να σκεφτείτε σοβαρά ποια πατατάκια πάνε καλύτερα με την μπύρα ενώ βλέπετε ταινία.\nΤον έπρηξες και το ξες. Του κάνεις συνέχεια μούτρα και παραπονιέσαι για το κάθε τι στη σχέση σου. Ας τον λίγο τον άνθρωπο να χαλαρώσει! Μην του κολλάς συνέχεια, γιατί έτσι και τα πάρει αυτός, την έβαψες. Οι ελεύθεροι είστε για ξυλίκι. Αφού βρε σπάτε φακούς με τη γοητεία σας, γιατί δεν κάνετε κίνηση;\nΑρχίζεις να παίρνεις τα πάνω σου και μπράβο του γι αυτό. Τι θες; Αφού αυτός σου έφτιαξε τη διάθεση. Είστε έτοιμοι για να γουστάρετε αγκαλιά. Μια ρομαντική βόλτα θα ήταν απλά τέλεια για τα δυο σας. Οι αδέσμευτοι πάτε βρε καμιά έξοδο να πιείτε κανα ξίδι.\nΈχεις μια πολύ σοβαρή, σπάνια και αθεράπευτη περίπτωση ρομαντιλικίασης. Μη σκας. Δεν τη χρειάζεσαι τη γιατρειά. Αυτό που χρειάζεσαι είναι τον δικό σου για να είστε αραχτοί -και όχι μόνο- όλη την ημέρα. Οι αδέσμευτοι είστε πολύ καλοί όσον αφορά το φλερτ.\nΕίσαι σε πολλή καλή κατάσταση για να γίνεις δισκοβόλος. Πετάς πιάτα αριστερά αι δεξιά και τα νεύρα σου συνεχίζουν να μην χαλαρώνουν από χθες. Ηρέμησε βρε κουτό. Δεν έκανε και τίποτα ο παντέρμος. Οι ελεύθεροι είστε για κατάσταση σε σπίτι φίλου με λίγα νέα πρόσωπα.\nΘες ένα μικρό διάλειμμα εξήντα περίπου χρόνων από το άγχος. Τα πάντα σου φαίνονται δύσκολα και η υπερκόπωσή σου θα επηρεάσει τη σχέση σου τάχιστα. Μίλα στον δικό σου κι αυτός θα σε βοηθήσει να το ξεπεράσεις. Οι αδέσμευτοι δεν είστε για τρέλες. Καλύτερα σπίτι με παρέα.\nΕίσαι σε γενικά πολύ κουλ κατάσταση και η ερωτική σου είναι as good as it gets. Ωστόσο πρόσεχε τα λόγια σου και τις μικρές παρεξηγήσεις, ειδικά αν είστε σε ταξίδι παρέα, γιατί παίζει να σου τη χαλάσει άσχημα. Οι αδέσμευτοι είστε στην κορυφή του παιχνιδιού. Μην πέσετε μόνο και κάνετε βαβά.\nΣυνεχίζεις ακάθεκτος να γουστάρεις τον δικό σου και ό,τι έχει να κάνει μαζί του. Είσαι ο καταλύτης που λύνει τα προβλήματα τόσο εντός της σχέσης, όσο και τα εξωτερικά του αγοριού σου. Αν είσαι ελεύθερος κάνε κίνηση στον τυπάκο που γουστάρεις. Παίζει άγρια να κάτσει η φάση.


Δημιουργήθηκε : Σάββατο, 28 Ιουνίου 2008 09:23\nΤο σύστημα AIS σχεδιάστηκε αρχικά για να βοηθήσει την αποφυγή συγκρούσεων πλοίων, καθώς και να υποστηρίξει τις λιμενικές αρχές στην επίτευξη του καλέτερου ελέγχου της θαλάσσιας κυκλοφορίας. Οι πομποί AIS που είναι εγκατεστημένοι στα πλοία περιλαμβάνουν έναν δέκτη εντοπισμού θέσης GPS (Global Positioning System) που υπολογίζει τις συντεταγμένες της θέσης του πλοίου, την ταχύτητά του και την πορεία του. Περιλαμβάνει επίσης εναν πομπό VHF, ο οποιος μεταδίδει περιοδικά τις πληροφορίες αυτες σε δυο κανάλια VHF (συχνότητες 161,975 MHz και 162,025 MHz - παλιά VHF καναλια 87 & 88). Άλλα πλοία και σταθμοί βασης μπορούν να λαβουν τις πληροφοριες αυτες χρησιμοποιώντας έναν δέκτη AIS. Στη συνέχεια, με χρήση ειδικού λογισμικού που επεξεργάζεται τα δεδομένα, τα πλοία εμφανίζονται στις οθόνες συστημάτων πλοήγησης ή σε υπολογιστή.\nΚάθε σταθμός βάσης ειναι εξοπλισμενος με έναν δέκτη AIS, έναν ηλεκτρονικό υπολογιστή και μια συνδεση στο Internet. Ο δέκτης AIS λαμβανει δεδομενα, τα οποια υποβαλλονται σε επεξεργασια απο ένα απλο λογισμικο στον υπολογιστη και στη συνεχεια αποστέλλονται σε μια κεντρικη βαση δεδομενων μεσω ενος "web service".


Πολιτική Cookies & Προσωπικά Δεδομένα, Four Seasons Villas Ενοικιαζόμενες βίλλες στη Σκιάθο με ιδιωτικό πάρκινγκ, κήπο και πισίνα\nΗ Πολιτική Απορρήτου καλύπτει τις προϋποθέσεις συλλογής και διαχείρισης των στοιχείων των επισκεπτών/χρηστών/μελών (εφ’ εξής: Χρήστες) από την ιστοσελίδα μας http://www.skiathosfourseasons.com.\nΑυτά τα cookies είναι απαραίτητα για τη λειτουργία του διαδικτυακού μας τόπου κατά το μέρος που απαιτείται εγγραφή σε υπηρεσία (π.χ. ανάρτηση σχολίων). Χωρίς τη χρήση αυτών των cookies η υπηρεσία σχολίων της ιστοσελίδας μας http://www.skiathosfourseasons.com δεν θα μπορέσει να λειτουργήσει.\nΤα λειτουργικά cookies χρησιμοποιούνται για να θυμάται ο διαδικτυακός τόπος τις προτιμήσεις σας στις ιστοσελίδες μας. Αυτό μπορεί να είναι οτιδήποτε, από το να θυμόμαστε την πόλη σας σε μια πρόγνωση του καιρού ή την αποθήκευση του username σας (όπου χρειάζεται) έτσι ώστε να μην χρειάζεται να το καταχωρήσετε από την αρχή κατά την επιστροφή σας στο διαδικτυακό μας τόπο http://www.skiathosfourseasons.com.\nΕφόσον χρησιμοποιείτε τον διαδικτυακό μας τόπο http://www.skiathosfourseasons.com συμφωνείτε ανεπιφύλακτα στην αποστολή των ως άνω αναφερομένων cookies στην συσκευή σας.\nΗ διαχείριση και προστασία των προσωπικών δεδομένων του επισκέπτη/ χρήστη των υπηρεσιών της ιστοσελίδας μας υπόκειται στους όρους του παρόντος τμήματος καθώς και από τις σχετικές διατάξεις του ελληνικού (Ν. 2472/1997 για την προστασία του ατόμου από την προστασία δεδομένων προσωπικού χαρακτήρα όπως έχει συμπληρωθεί με τις αποφάσεις του Προέδρου της Επιτροπής Προστασίας Προσωπικών Δεδομένων, τα Π. Δ. 207/1998 και 79/2000 και το άρθρο 8 του Ν. 2819/2000) και του ευρωπαϊκού δικαίου (οδηγίες 95/46/ΕΚ και 97/66/ΕΚ). Οι παρόντες όροι διατυπώνονται λαμβανομένων υπόψη τόσο της ραγδαίας ανάπτυξης της τεχνολογίας και ειδικότερα του Internet όσο και του υπάρχοντος - αν και μη πλήρως ανεπτυγμένου - πλέγματος νομικών ρυθμίσεων σχετικά με τα ζητήματα αυτά. Σε αυτό το πλαίσιο, οποιαδήποτε ενδεχόμενη σχετική ρύθμιση θα αποτελέσει αντικείμενο του παρόντος τμήματος. Σε κάθε περίπτωση Η ιστοσελίδα μας διατηρεί το δικαίωμα αλλαγής των όρων προστασίας των προσωπικών δεδομένων κατόπιν ενημέρωσης των επισκεπτών / χρηστών και μέσα στο υπάρχον ή και ενδεχόμενο νομικό πλαίσιο. Εάν κάποιος επισκέπτης / χρήστης δε συμφωνεί με τους όρους προστασίας των προσωπικών δεδομένων που προβλέπονται στο παρόν τμήμα οφείλει να μη χρησιμοποιεί τις υπηρεσίες της ιστοσελίδας μας http://www.skiathosfourseasons.com.\nΗ ιστοσελίδα μας http://www.skiathosfourseasons.com διαφυλάσσει τον προσωπικό χαρακτήρα των στοιχείων σας και δε δύναται να τα μεταβιβάσει σε οποιονδήποτε τρίτο (φυσικό ή νομικό πρόσωπο) για κανένα λόγο με την εξαίρεση σχετικών διατάξεων του νόμου και προς τις αρμόδιες και μόνο αρχές.\nΗ ιστοσελίδα μας http://www.skiathosfourseasons.com διατηρεί αρχεία με τα προσωπικά στοιχεία, τα οποία αποστέλλει ο επισκέπτης / χρήστης αποκλειστικά για λόγους επικοινωνίας, οικονομικούς και φορολογικούς.


Αλλαγές στην ΤΣΣΚΑ μετά το φάιναλ φορ αλλά και εμπιστοσύνη στον κόουτς Ιτούδη - ΤΑ ΝΕΑ\ntanea.gr > Ομάδα > Αλλαγές στην ΤΣΣΚΑ μετά το φάιναλ φορ αλλά και εμπιστοσύνη στον κόουτς Ιτούδη\nΑλλαγές στην ΤΣΣΚΑ μετά το φάιναλ φορ αλλά και εμπιστοσύνη στον κόουτς Ιτούδη\nΒετάκης Σωτήρης Σπ 18 Μαΐου 2015 | 00:57\nΤο 70-68 της Παρασκευής, τα τρίποντα (αλλά και εκείνο το πραγματικά απίστευτο δίποντο) του Βασίλη Σπανούλη και γενικώς η νέα αποτυχία - ύστερα από το 2008 - έκαναν την ΤΣΣΚΑ Μόσχας να μοιάζει με κάποιον που τράκαρε σε τοίχο! Οι Ρώσοι είχαν μια εξαιρετική παρουσία σε όλη τη σεζόν, την πιο σταθερή και ποιοτική από κάθε άλλη ομάδα και δεν μπορούσαν να πιστέψουν τι τους συνέβη στον ημιτελικό με τον Ολυμπιακό!\nΤο σοκ και ο προβληματισμός ήταν ακόμη μεγαλύτερα από τη στιγμή που άπαντες στη ρωσική ομάδα είναι βέβαιοι ότι ο Δημήτρης Ιτούδης και οι συνεργάτες του προετοίμασαν άριστα την ομάδα, εκείνη λειτούργησε άψογα για 35-36 λεπτά και κατόπιν κατέβασε τις ασφάλειες. Γενικά ο έλληνας προπονητής έχει κερδίσει την εκτίμηση των παραγόντων της ομάδας και όλες οι ενδείξεις δείχνουν ότι η εμπιστοσύνη στο πρόγραμμά του θα ανανεωθεί! Το συμβόλαιό του με την ΤΣΣΚΑ Μόσχας θα ανανεωθεί, ωστόσο είναι πιθανόν να γίνουν σημαντικές αλλαγές.\nΗ πιο εντυπωσιακή είναι η αποδέσμευση του Μίλος Τεόντοσιτς, παρότι μόλις πριν από 10 μήνες υπέγραψε νέο συμβόλαιο το οποίο λήγει το 2017! Στην ΤΣΣΚΑ υπάρχει δυσαρέσκεια για τη συνεχή αγωνιστική καθίζηση του σέρβου γκαρντ στα φάιναλ φορ και πλέον θα εξετάσουν σοβαρά τον τρόπο να αποχωρήσει από την ομάδα, μολονότι έχει άλλα δύο χρόνια συμβόλαιο. Επίσης ο Κάιλ Χάινς θα αποτελέσει παρελθόν, όπως επίσης τον ίδιο δρόμο αναμένεται να ακολουθήσουν οι Νίκολς, Τζάκσον, ενδεχομένως ο Χριάπα, ενώ άγνωστο παραμένει αν ο Κιριλένκο θα αποφασίσει να συνεχίσει την καριέρα και φυσικά τι θα πράξει τότε η ΤΣΣΚΑ.\nΒΑΡΟΜΕΤΡΟ Ο ΧΟΡΗΓΟΣ. Αντίθετα στη Φενέρμπαχτσε του Ζέλιμιρ Ομπράντοβιτς, για την οποία θεωρήθηκε επιτυχία η πρόκριση για πρώτη φορά στην ιστορία της στο φάιναλ φορ, δεν μπορεί να γίνουν εκτιμήσεις για τις εξελίξεις. Ολα θα κριθούν από τα δεδομένα που θα ισχύσουν πλέον με τη συμμετοχή της οικογένειας που έχει την ιδιοκτησία της Ούλκερ, βασικού χορηγού της Φενέρμπαχτσε. Εως τώρα η οικογένεια Ούλκερ χρηματοδοτούσε εξ ολοκλήρου την τουρκική ομάδα και τους τελευταίους μήνες κυκλοφορούσαν φήμες για αποχώρησή τους. Οι πληροφορίες λένε ότι θα παραμείνουν τελικώς κοντά στην ομάδα, αλλά ακόμη δεν έχει προσδιοριστεί ούτε ο βαθμός της μείωσης του μπάτζετ, ούτε ο συσχετισμός στο διοικητικό σχήμα της Φενέρμπαχτσε. Οι τελευταίες εξελίξεις οδηγούν στην ανανέωση του συμβολαίου του Ζέλιμιρ Ομπράντοβιτς, που θα κρατήσει τον ίδιο κορμό και θα επιδιώξει διορθωτικές κινήσεις, για τις οποίες ανάμεσα στους υποψήφιους είναι έλληνες διεθνείς (Σλούκας, Καλάθης) αλλά ακόμη είναι πολύ νωρίς για τέτοιου είδους σενάρια.


ioablognews.blogspot.com: Να γκρεμίσουμε τα «τείχη» των προκαταλήψεων με ολικές ρήξεις για τα Γιάννινα των ονείρων μας...\nΝα γκρεμίσουμε τα «τείχη» των προκαταλήψεων με ολικές ρήξεις για τα Γιάννινα των ονείρων μας...\nBy Εφη Φαϊτά\nΑποδέχτηκα την πρόταση του επικεφαλής της «Ανεξάρτητης Δημοτικής Πρωτοπορίας» Νίκου Γκόντα να είμαι υποψήφια για το τοπικό συμβούλιο Ιωαννίνων στις εκλογές της 18ης Μαϊου και αυτό θέλω να το μοιραστώ μαζί σας.....\nΤο έκανα διότι αγωνιώ κι εγώ μαζί με όλους, περισσότερο όμως με τους συνομήλικούς μου, για το σήμερα και το αύριο, τι θα γίνει και πώς στην πόλη μας.\nΜέσα σ’ αυτό το χαλασμό του καιρού μας, με την κρίση να έχει ισοπεδώσει τα πάντα, πιστέψτε με, μου είναι αδύνατο ν’ αρχίσω να σας λέω διάφορα βαρύγδουπα, εντελώς ανούσια όμως για σχεδιασμούς, προγράμματα, έργα κι άλλα τέτοια χιλιοειπωμένα. Είμαι σε θέση να το κάνω, αλλά αυτά σας τα λένε όλοι. Μπορώ όμως να σας πω ότι θα πασχίσω να κάνω ό, τι καλύτερο. Ν’ αγωνιστώ για να κάνουμε την πόλη μας πιο φιλική και ανθρώπινη, έτσι που να μπορούμε να νιώθουμε ότι δεν μας συνθλίβει. Να παλέψω για τα παιδιά, αυτά που υποφέρουν, να δώσουμε όλοι μαζί την χαρά που στερούνται όπως και σ’ όσους αδύναμους, ανήμπορους.\nΣίγουρα μπορούν να γίνουν πολλά. Μην τα απαριθμήσω διότι θα είναι κουραστικά για εσάς. Έχουμε π.χ. το Πανεπιστήμιο και είμαστε «μακριά» του. Χρειαζόμαστε όμως τις καινούριες ιδέες των παιδιών, όσο ανατρεπτικές κι αν είναι ή έτσι φαίνονται σε ορισμένους. Μέσα από το ζύμωμά τους όλο και κάτι καλύτερο θα προκύψει.\nΈχουμε τη λίμνη και δεν ξέρουμε τι να την κάνουμε, όπως και την «παλιά πόλη» με το Κάστρο, την Καστρούπολη στην ουσία. Μείναμε να λέμε για «…τ’ άρματα, τα γρόσια και τα γράμματα» και μάλλον τα «γρόσια» απόμειναν και αυτά σε λίγους, τα "γράμματα" πήγαν περίπατο, όπως και οι τέχνες, που στα Γιάννινα των μύθων και των θρύλων ήκμαζαν.\nΚαλοί είναι και οι μύθοι και οι θρύλοι. Χρειαζόμαστε όμως κάτι πιο χειροπιαστό, πιο εκφραστικό, πιο «εκρηκτικό» και σίγουρα όχι ανήθικη διαχείριση της εξουσίας.\nΑναζητώντας τα στα όνειρά μας, μας ανακουφίζει αλλά δεν λύνονται τα οξύτατα προβλήματα. Αυτά μόνο με αγώνα, με συμμετοχή είναι δυνατόν να αντιμετωπιστούν και πιστεύω πως η «Ανεξάρτητη Δημοτική Πρωτοπορία» με το Νίκο Γκόντα παρέχουν τις περισσότερες εγγυήσεις.\nΛέω ότι πρέπει να το προσπαθήσουμε και μαζί να κάνουμε ό,τι καλύτερο μπορεί να γίνει. Να ξεπεράσουμε αναστολές, φοβίες, σκοπιμότητες. Να σπάσουμε τις «αλυσίδες» που κουτοπόνηροι πολιτικάντηδες νόμισαν ότι μας έδεσαν. Να αλλάξουμε πρώτα απ’ όλα εμείς και ν’ ανοίξουμε «νέους δρόμους» στη σκέψη μας. Να σκεφτούμε πιο καθαρά για τη ζωή μας στα Γιάννινα, όπως και τι θα κάνουμε με τα όνειρά μας, τις ελπίδες μας που τις λεηλάτησαν, τις προσδοκίες που τσακίστηκαν από εκείνους που ρήμαξαν τη ζωή μας.\nΝα τα δούμε όλα αυτά, να τα συζητήσουμε. Αλλιώς η πόλη μας θα βουλιάζει ολοένα και περισσότερο σε μια… αφασιακή κατάσταση, περιχαρακωμένη από «τείχη» προκαταλήψεων τις οποίες πρέπει να αποτινάξουμε. Και μην περιμένετε τα τείχη να πέσουν όπως εκείνα της Ιεριχούς με το σάλπισμα των επτά Αρχιερέων, κατά την Παλαιά Διαθήκη… Εδώ απαιτούνται ολικές ρήξεις, ριζικές αλλαγές και ανατροπές και γι’ αυτές δεν αρκούν ούτε τα λόγια ούτε τα «σαλπίσματα»…\nΕσείς τι λέτε, προχωράμε; Αξίζει τον κόπο να προσπαθήσουμε και γι’ αυτό χρειάζομαι τη στήριξή σας.


Χριστοβασίλης για Κούγια\nΚυριακή 11 Φεβρουαρίου 2018 00:24\nΟ πρόεδρος του ΠΑΣ Γιάννινα, Γιώργος Χριστοβασίλης, στην συνέντευξη τύπου που πραγματοποιήθηκε, προκειμένου να δώσει διευκρινίσεις, αναφέρθηκε μεταξύ άλλων και στον Αλέξη Κούγια.\nΓια όσα έχει δηλώσει κατά του ΠΑΣ ο κ. Κούγιας:\n«Δεν θέλω να ασχοληθώ με αυτόν τον κύριο. Καλά θα κάνει να ασχοληθεί με την δική του ομάδα. Εμείς δεν είμαστε θυγατρική ομάδα κανενός. Πουλήσαμε και πουλάμε παίκτες σε όλες τις ομάδες. Τίποτα δεν ισχύει από όσα λέει. Μήπως είμαστε θυγατρική της Άρσεναλ και δεν το ξέρω; Του αρέσει να μιλά έτσι και το μόνο που επιζητά είναι να κάνει διάλογο. Αν ξέρει κάτι παραπάνω ας το παρουσιάσει. Αυτά που λέει είναι γελοιότητες».\nΓια τη δήλωσή του ότι ο ΠΑΣ έχει τελειώσει ηθικά:\n«Όχι μόνο δεν τελείωσε ο ΠΑΣ αλλά είναι σε καλό δρόμο. Στην δική του θητεία έψαχναν να βρουν που είναι τα χωριά που έπαιζε η ομάδα. Απορώ γιατί δεν τον ρωτήσατε ποτέ να μας πει ποιο είναι το ιδιόκτητο προπονητικό κέντρο που άφησε και ποια δύο πούλμαν».\nΓια τα πόσα είναι τελικά τα χρέη της ομάδας, που κατά τον κ. Κούγια έχουν φτάσει τα 8 εκατομμύρια και γιατί δεν έχει προστατεύσει παίκτες και προπονητή από τις προσβολές που δέχτηκαν και αντ’ αυτού κλείστηκαν και φιλικά με την ΑΕΛ:\n«Το 2015 είχαμε χρέη ως «προίκα» και από προηγούμενες διοικήσεις. Από τα 8 πλέον το χρέος έπεσε στα 3,9. Θα μου πείτε για ποιο λόγο επωμιστήκαμε παλιά χρέη. Εμείς ξεκινήσαμε με το ίδιο ΑΦΜ, δεν αλλάξαμε. Όταν έγινε έλεγχος από την εφορία, τα χρέωσε στην υπάρχουσα διοίκηση. ‘Ηταν αγνώστου προέλευσης προηγούμενες διοικήσεις και δεν μπορούσε η εφορία να τα ταυτοποιήσει. Είμαστε στα δικαστήρια γι’ αυτό το θέμα. Μέχρι το καλοκαίρι θα έχει ξεκαθαρίσει πιστεύω. Το μειώσαμε αυτό το χρέος στο 50% και μας βοήθησε η πώληση ποδοσφαιριστών».


HELLAS PRESS: ΒΟΜΒΑ από ΓΑΛΛΙΑ: Η υπουργός άμυνας αρνείται την παραχώρηση των φρεγατών FREMM στην Ελλάδα!\nΒΟΜΒΑ από ΓΑΛΛΙΑ: Η υπουργός άμυνας αρνείται την παραχώρηση των φρεγατών FREMM στην Ελλάδα!\nΗ γαλλίδα υπουργός άμυνας, Florence Parly, ουσιαστικά διέψευσε\nτις πληροφορίες που έφτασαν από την Ελλάδα, λίγες ώρες πριν, κατά την διάρκεια επίσκεψής της στον Ναύσταθμο της Τουλώνης, σχετικά με την παραχώρηση έναντι ενοικίου (leasing) δυο φρεγατών FREMM στην Ελλάδα!\nΗ γαλλίδα υπουργός βρισκόταν μάλιστα πάνω στις φρεγάτες που πήραν μέρος στην επιχείρηση κατά της Συρίας το περασμένο Σάββατο, και μάλιστα κάποιες από αυτές έχει αναφερθεί πως θα παραχωρηθούν στην Ελλάδα (οι Νο 1 και 3 που έχουν κατασκευαστεί).\nΗ υπουργός διέψευσε ουσιαστικά τον Έλληνα υφυπουργό άμυνας Φώτη Κουβέλη, που είχε κάνει ξεκάθαρες δηλώσεις σχετικά με το θέμα το πρωί σε ΜΜΕ!!!\nΑντίθετα είπε πως η Γαλλία έχει μια εξαιρετική συνεργασία με την Ελλάδα, και παραμένει στην διάθεση της τελευταίας για στενότερη συνεργασία.\nΚαθώς οι πληροφορίες που δημοσιεύσαμε το πρωί έχουν επιβεβαιωθεί και από πλευράς Ελληνικών Ενόπλων Δυνάμεων, δυο πράγματα μπορεί να συμβαίνουν:\nΉ οι Γάλλοι μας δουλεύουν όλους, ή η υπουργός άμυνας δεν γνωρίζει την συμφωνία, που σύμφωνα με όλες τις πηγές έχει γίνει σε υψηλότερο επίπεδο, μεταξύ Macron και Τσίπρα.\nΜπορεί φυσικά να υπάρχει και το ενδεχόμενο απλά να μην ήθελε να παραδεχτεί δημόσια πως τα πλοία που επισκέπτεται σε λίγους μήνες θα έχουν μεταβιβαστεί στην Ελλάδα!\nΚοινώς, θα ήταν δύσκολο να πει «ωραίο πλοίο, εξαιρετική δουλειά κάνατε, τώρα όμως μαζέψτε τα γιατί το πουλάμε στην Ελλάδα».\nΠρέπει να σημειώσουμε πως το μεγαλύτερο πρόβλημα της συμφωνίας, δεν ήταν ούτε το τεχνικό κομμάτι, ούτε το χρηματοδοτικό. Ήταν πάντα οι ανάγκες του γαλλικού πολεμικού ναυτικού, που αν ξαφνικά χάσει δυο βασικά πολεμικά του πλοία, δεν θα μπορεί να φέρει σε πέρας τις αυξημένες αποστολές του.\nΠιθανότατα λοιπόν η αντίδραση της Parly να είναι και μια αντίδραση στην ξαφνική μείωση της μαχητικής ικανότητας των γαλλικών ενόπλων δυνάμεων.\nΠαραμένουμε σε επιφυλακή και θα σας ενημερώνουμε για οτιδήποτε γίνεται γνωστό!


eKorinthos • Στοίχημα: Κερδίζει η Ρόμα, μπορεί τη ζημιά η Βαλενσιέν\nΑρχική Κεντρική Σελίδα Στοίχημα: Κερδίζει η Ρόμα, μπορεί τη ζημιά η Βαλενσιέν\nΚαλημέρα φίλες και φίλοι του στοιχήματος! Ολοκληρώθηκε μία ακόμα αγωνιστική εβδομάδα με μεγάλες ανατροπές, γκολ και θέαμα. Μεγάλη νίκη η χθεσινή της Σοσιεδάδ μέσα στην Ρεάλ, που σήμανε την πρόκρισή της στους 4 του κυπέλλου και αυτό ήταν που χαρακτήρισε περισσότερο την εβδομάδα. Εμβόλιμες αγωνιστικές, αγώνες κυπέλλου και διπλή αγωνιστική στην Ευρωλίγκα. Πλέον, ξεκινάμε από σήμερα να μπαίνουμε και πάλι σε φουλ αγωνιστικούς ρυθμούς στοιχηματικού τριημέρου και η αρχή θα γίνει από σήμερα. Έχουμε ένα καλό κουπόνι, πολλές οι παγίδες, αλλά θα τα καταφέρουμε. Έχουμε σημειώσει τρεις επιλογές από Γαλλία, Ιταλία και Γερμανία, προηγμένα πρωταθλήματα και με ευκαιρίες κέρδους. Βαλενσιέν, Ρόμα και Άιντραχτ στο πρόγραμμα. Πάμε να δούμε αναλύσεις και προτάσεις.\nΔιαβάστε στο iCasino.gr όλα τα τελευταία νέρα γύρω απο τα Online Καζίνο και ανακαλύψτε τα καλύτερα online casino για το 2020 στην Ελλάδα. Καλή τύχη!\nΠροηγούμενο άρθροΠολύ αποδοτική συνάντηση του Υφυπουργου Ανάπτυξης και Επενδύσεων Χ. Δήμα με τον πρόεδρο του ΟΣΕ\nΕπόμενο άρθροΟ Εξωραιστικός και πολιτιστικός σύλλογος Ισθμίας κόβει την πίτα του


Tags: Marfin, OPEN, εμπρησμός, Μιχάλης Χρυσοχοΐδης\nΘλίψη έχει σκορπίσει η είδηση του θανάτου ενός από τους πιο αγαπητούς σκύλους του κέντρου της Αθήνας. Ο Σωκράτης, ο αδέσποτος σκύλος σκοτώθηκε στην οδό Σοφοκλέους από διερχόμενο φορτηγό. Όπως αναφέρει ο σύλλογος forgottenstrays (υπηρεσία υιοθεσίας κατοικίδιων), το ζώο χτυπήθηκε θανάσιμα νωρίς το πρωί. Τον Σωκράτη εντόπισε υπάλληλος του δήμου Αθηναίων. Μεταφέρθηκε με βαν του […]\nΜε λαμπρότητα και μεγαλοπρέπεια η πόλη του Ναυπλίου τίμησε τον Άγιο Νεκτάριο επίσκοπο Πενταπόλεως στον ομώνυμο Ιερό Ναό του Αγίου Νεκταρίου στις Εργατικές κατοικίες στο Ναύπλιο. [hfe_template id=’397365′] Την παραμονή της εορτής τελέσθηκε Αρχιερατικός πανηγυρικός Εσπερινός μετά αρτοκλασία και θείου κηρύγματος χοροστατούντος του Μητροπολίτη Αργολίδος Νεκταρίου. Τον Άγιο Νεκτάριο έχει προστάτη του κι ο σύλλογος […]


Εθνικό Πάρκο Λιμνοθαλασσών Μεσολογγίου - Αιτωλικού, κάτω ρου και εκβολών ποταμών Αχελώου και Ευήνου\n«Εθνικό Πάρκο Λιμνοθαλασσών Μεσολογγίου-Αιτωλικού, κάτω ρου και εκβολών ποταμών Αχελώου και Εύηνου και νήσων Εχινάδων» (ΦΕΚ 477/31 Μαΐου 2006)\nΤο πάρκο βρίσκεται στο νομό Αιτωλοακαρνανίας, στο νοτιοδυτικό άκρο της Στερεάς Ελλάδας, εκεί όπου ο Πατραϊκός Κόλπος συναντά το Ιόνιο Πέλαγος και εκβάλλουν οι ποταμοί Εύηνος και Αχελώος.\nΣε αυτή την περιοχή εντάσσονται λιμνοθαλάσσιες, χερσαίες και ποτάμιες περιοχές του νότιου τμήματος του Νομού Αιτωλοακαρνανίας και το νησιώτικο σύμπλεγμα των Εχινάδων του Νομού Κεφαλληνίας που διακρίνονται για τη μεγάλη βιολογική, οικολογική, αισθητική, επιστημονική, γεωμορφολογική και περιβαλλοντική τους αξία.\nΣυγκεκριμένα, το πάρκο περιλαμβάνει:\nΤο εκτεταμένο σύμπλεγμα υγροτόπων λιμνοθάλασσας Μεσολογγίου – Αιτωλικού και των εκβολικών συστημάτων των ποταμών Εύηνου και Αχελώου. Στο σύμπλεγμα αυτό διακρίνονται ποτάμιες και παραποτάμιες περιοχές, λιμνοθάλασσες, γλυκόβαλτοι, αλμυρόβαλτοι, λασποτόπια, υδροχαρή δάση. Η συνολική έκταση της κύριας προστατευόμενης περιοχής, ανέρχεται σε περίπου 250.000 στρέμματα. Τα 2/3 της έκτασης (περίπου 150.000 στρέμματα) καταλαμβάνουν η Κεντρική Λ/Θ, με τη Λ/Θ του Αιτωλικού και με τη Λ/Θ της Κλείσοβας.\nΤο χερσαίο τμήμα του πάρκου περιλαμβάνει:\n- λόφους που διακρίνονται διάσπαρτοι στον υγρότοπο. Οι περισσότεροι στο παρελθόν αποτελούσαν τμήμα των Εχινάδων νήσων, που η προσχωματική δράση του Αχελώου τους ενσωμάτωσε στην ξηρά.\n- το όρος Βαράσοβα (καταφύγιο θηραμάτων) και τμήμα του όρους Αράκυνθος.\n- αμμοθίνες που δημιουργήθηκαν από τα φερτά υλικά των ποταμών και οριοθετούν τις λιμνοθάλασσες από την ανοιχτή θάλασσα.\n- το φαράγγι της Κλεισούρας που έχει ενταχθεί στις περιοχές «ιδιαιτέρου φυσικού κάλλους».\n- το Δάσος του Φράξου, χαρακτηρισμένο ως «Διατηρητέο Μνημείο της Φύσης».\n- καλλιεργούμενες εκτάσεις.\n- το νησιωτικό σύμπλεγμα των Εχινάδων, που είναι άρρηκτα δεμένο με το εκβολικό σύστημα του Αχελώου.\nΟι λιμνοθάλασσες της περιοχής περιβάλλονται από εκτενείς αλμυρόβαλτους (περί τα 35.000 στρέμματα). Στη συνέχεια και προς τη χέρσο, συναντάται η γεωργική περιοχή που καλλιεργείται εντατικά από τη δεκαετία του ’70. Από νότια και δυτικά γειτνιάζει με τον Πατραϊκό κόλπο – Ιόνιο, όπου υπάρχουν σχετικά ρηχές ακτές πλούσιες σε λιβάδια Ποσειδώνιας.\nΗ παρουσία γλυκόβαλτων – καλαμώνων είναι περιορισμένη και εντοπίζεται κυρίως στις θέσεις απορροής των αντλιοστασίων και κάποιων χειμάρρων.\nΟι λιμνοθάλασσες διαχωρίζονται από τον Πατραϊκό κόλπο με αμμώδεις λουρονησίδες (αμμολουρίδες) με πιο χαρακτηριστική εκείνη της περιοχής «Λούρος», σε τμήμα της οποίας («Γουρουνοπούλες – Παλιοπόταμος») υπάρχει αξιόλογη έκταση αμμοθινών.\nΕπίσης, ένας άλλος βασικός τύπος οικότοπου που περιλαμβάνεται είναι τα ποτάμια καθαυτά (Αχελώος – Έυηνος) στα οποία διατηρούνται παρόχθιες συστάδες υδρόφιλων δένδρων, κυρίως Ιτιάς, Φτελιάς και Φράξου.\nΤμήμα του υγρότοπου έχει μετατραπεί σε αλυκές (13.000 στρέμματα) όπου παράγεται περίπου το 80-85 % του ελληνικού αλατιού.\nΤέλος, θα πρέπει να σημειωθεί και η διατήρηση, εντός της καλλιεργούμενης περιοχής, ενός συμπαγούς υδρόφιλου δάσους έκτασης 500 περίπου στρεμμάτων, γνωστού ως «Δάσος Φράξου Λεσινίου». Ένα ακόμα χαρακτηριστικό της εν λόγω περιοχής είναι η ύπαρξη διάσπαρτων λόφων και νησίδων μέσα σε αυτή ή στα όρια της, γεγονός που αυξάνει γενικότερα την ποικιλότητα του όλου οικοσυστήματος.\nΣτην προστατευόμενη περιοχή περιλαμβάνονται και ορισμένα τμήματα του ορεινού τόξου του Αράκυνθου που την περιβάλλει από Β και ΒΑ (φαράγγι Κλεισούρας, φαράγγι Κρεμαστής ή Παλιορόλακκα, Βαράσοβα) καθώς επίσης και το συγκρότημα των νησίδων «Εχινάδες» δυτικά των εκβολών του Αχελώου.\nΣτη χλωρίδα της περιοχής, περιλαμβάνονται αρκετά ενδημικά ελληνικά και σπάνια είδη.\nΜεταξύ αυτών και τα :\n- Centaurea alba ssp. heldreichii ( υτ. Ελλάδα). Βρίσκεται επίσης σε ασβεστολιθικούς βράχους της Βαράσοβας κοντά στη θάλασσα (Κρυονέρι)\n- Centaurea niederii ( υτ. Ελλάδα). Βρίσκεται κυρίως στην άμεση και γειτονική περιοχή του Φαραγγιού.\n- Petrorhagia fasciculata ( υτ. Ελλάδα). Σπάνιο σε πετρώδη μέρη.\n- Reseda tymphaea. (Ελλάδα, κυρίως υτ.). Επίσης και σε χαλικώδη και βραχώδη μέρη της Βαράσοβας.\n- Stachys parolinii ( υτ. Ελλάδα). Επίσης στα ανατολικά τμήματα της Βαράσοβας\n- Teucrium halacsyanum ( υτ. Ελλάδα) Επίσης και σε Βράχια της Βαράσοβας\n- Centaurea aetolica, ενδημικό της περιοχής\nΘηλαστικά: Έχουν παρατηρηθεί τουλάχιστον 21 είδη μεταξύ των οποίων περιλαμβάνεται και η βίδρα.\nΠουλιά : Έχουν παρατηρηθεί περί τα 290 διαφορετικά είδη πουλιών, από τα οποία τουλάχιστον 70 είδη είναι απειλούμενα και περιλαμβάνονται στο Προσάρτημα (ANNEX I) της οδηγίας 79/409/ΕΟΚ. Έχουν παρατηρηθεί 32 από τα 36 ευρωπαϊκά είδη ημερόβιων αρπακτικών. Μεταξύ αυτών περιλαμβάνονται ο Βασιλαετός, ο Στικταετός, ο Κραυγαετός, το Χρυσαγέρακο και ο Ψαραετός. Οι πληθυσμοί αγριόπαπιας κυμαίνονται συνήθως από 20.000 έως 30.000 άτομα. Οι φαλαρίδες από 30.000 έως 40.000 άτομα. Τα παρυδάτια -χαρδριόμορφα κυμαίνονται κατά το χειμώνα γύρω στις 15.000 άτομα. Τα βροχοπούλια ξεπερνούν τα 1.000 άτομα. Ο Λεπτόραμφος Γλάρος διαχειμάζει σε πολλές εκατοντάδες. Επίσης, διαχειμάζουν πλέον περί τις 3.000 φοινικόπετρα και περί τους 200 αργυροπελεκάνους. Στα μεταναστεύοντα είδη περιλαμβάνονται και ο Πορφυροτσικνιάς και η Χαλκόκοτα (εκατοντάδες). Κατά τις μεταναστεύσεις οι τσικνιάδες ξεπερνούν τα 2.000 άτομα. Στα φωλιάζοντα είδη περιλαμβάνονται ο Καλαμοκανάς, το Νανογλάρονο (εκατοντάδες ζευγάρια), το Ποταμογλάρονο, το Γελογλάρονο, η Αβοκέτα, το Νεροχελίδονο και η Πετροτριλίδα.\nΕρπετά : Έχουν καταγραφεί 28 είδη (6 χελώνες, 12 σαύρες και 10 φίδια). Σ’ αυτά περιλαμβάνεται και η Elaphe quatuorlineata.\nΑμφίβια : Έχουν καταγραφεί 5 είδη αμφιβίων (3 βάτραχοι και 2 φρύνοι)\nΨάρια : Έχουν καταγραφεί τουλάχιστον 40 διαφορετικά είδη μεταξύ των οποίων περιλαμβάνονται και ορισμένα ενδημικά όπως το Γλανίδι (Silurus aristotelis), η Τριχωνοβελονίτσα (Gobitis trichonica) και ο Νανογοβιός (Economidichthys trichonis).\nΗ περιοχή, λόγω της μεγάλης οικολογικής της αξίας, πληροί όλα τα κριτήρια ένταξής της στο καθεστώς προστασίας διεθνών συμβάσεων (Βόννης, Βέρνης, Ραμσάρ). Ειδικότερα έχει περιληφθεί στον κατάλογο των «περιοχών Ραμσάρ» και στο δίκτυο NATURA 2000 με κωδικούς GR 2310001 και GR 2310002.\nΛόγω της ιδιαίτερης ορνιθολογικής της σημασίας έχει καταχωρηθεί και ως ΖΕΠ (Ζώνη Ειδικής Προστασίας για τα Πουλιά). Με την ΚΥΑ 1319/ΦΕΚ 755/20-07-1993 ορίστηκαν για πρώτη φορά ειδικές ζώνες προστασίας, χρήσεις, μέτρα και περιορισμοί (εντός της προστατευόμενης περιοχής). Τον Μάιο του 2006, η περιοχή ανακηρύχτηκε σε Εθνικό Πάρκο με την ΚΥΑ 22306 /ΦΕΚ477Δ/31-05-2006.\nΜε έδρα στο Αιτωλικό, ιδρύθηκε και ενεργοποιείται ειδικός Φορέας Διαχείρισης του Εθνικού Πάρκου (τηλ. 26320-22110, 55094, e-mail : fdlmes@otenet.gr).\n[ΠΗΓΗ: Φ. Περγαντής (Βιολόγος, Οικολόγος M.Sc.) και www.visitgreece.gr]\nΕτικέτες Γενικές Πληροφορίες\nΜε μεγάλη αγάπη για την περιοχή, προσπαθούμε να προβάλλουμε τις ομορφιές και τις ιδιαιτερότητές της... Καλή περιήγηση!\nCopyright Βασιλική Ζ. Νικολογιάννη® All rights reserved. Θέμα Ταξίδια. Εικόνες θέματος από MichaelJay. Από το Blogger.


Ενημέρωση για τον ιό Η1Ν1 από τον Ιατρικό Σύλλογο Φθιώτιδας - STEREA NEWS\nΑρχική»ΠΕΡΙΦΕΡΕΙΑ»ΦΘΙΩΤΙΔΑ»Ενημέρωση για τον ιό Η1Ν1 από τον Ιατρικό Σύλλογο Φθιώτιδας\nΕνημέρωση για τον ιό Η1Ν1 από τον Ιατρικό Σύλλογο Φθιώτιδας\nΑπό Μαρία-Χριστίνα στις\t 12 Φεβρουαρίου 2019 ΦΘΙΩΤΙΔΑ\nΣε ενημέρωση σχετικά με τoν ιό της γρίπης Η1Ν1, προχώρησε ο Ιατρικός Σύλλογος Φθιώτιδας, αφού τα κρούσματα αυξάνονται δυστυχώς καθημερινά. Δείτε παρακάτω ποια είναι τα συμπτώματα, τον τρόπο μετάδοσης, τις ομάδες υψηλού κινδύνου, αλλά και τρόπους για να προστατευτούμε αποτελεσματικά από τον ιό.\nΥψηλό και παρατεταμένο πυρετό, έντονο βήχα, δύσπνοια, μυαλγίες και πόνους στις αρθρώσεις, πονοκέφαλο, πονόλαιμο, έντονο αίσθημα κόπωσης, εμετούς, καταρροή κ.ά.\n1. Παιδιά ηλικίας κάτω των 2 ετών .\nγρίπη Η1ΝΙ ιατρικός σύλλογος φθιώτιδας ιός Η1Ν1 φθιώτιδα\nΠροηγούμενο άρθροΣτη λίμνη Δεσφίνας επένδυση μαμούθ για Golf Resort έκτασης 2.000 στρεμμάτων\nΕπόμενο άρθρο Ημερίδα από το ΤΕΕ/ Π.Τ. Ευβοίας για την ενημέρωση υποβολής δηλώσεων στο κτηματολόγιο


Θεραπευτικές ιδιότητες της υπνοθεραπείας\nmarina Την / Το Κυρ Ιουν 07, 2009 2:34 pm\nΣΤΙΣ ΦΟΒΙΕΣ: η ύπνωση συμβάλλει σημαντικά στην αντιμετώπιση φοβιών όπως: αγοραφοβία, κοινωνική φοβία, φοβία παρουσίασης μπροστά σε κοινό, φοβία θανάτου, φοβίες φυσικών φαινομένων (π.χ. αστραπές, βροντές, σκοτάδι), φοβίες με τα μέσα μαζικής μεταφοράς (π.χ. αεροπλάνα, πλοία, τρένα, αυτοκίνητα), φοβίες με συγκεκριμένα ζώα κι έντομα, ιατρικές φοβίες (π.χ. ασθενειών, ένεσης, αίματος), κ.τ.λ\nΣΤΟ ΜΕΤΑΤΡΑΥΜΑΤΙΚΟ ΣΥΝΔΡΟΜΟ: η ύπνωση εφαρμόζεται συχνά (και με καλά αποτελέσματα) στο μετατραυματικό σύνδρομο. Πολλές φορές δυσκολευόμαστε να ξεπεράσουμε ένα τραυματικό γεγονός κι αυτό επεμβαίνει στο πώς λειτουργούμε (νιώθουμε φόβο, είμαστε σε επαγρύπνηση, οι μνήμες του γεγονότος επανεμφανίζονται με το παραμικρό και ξαναβιώνουμε συναισθηματικά το τραύμα, επηρεάζεται ο ύπνος μας, κ.τ.λ). Η ύπνωση στη προκειμένη περίπτωση επιλέγεται γιατί μπορεί να προσφέρει την αίσθηση της ασφάλειας. Ένα τραυματικό γεγονός μπορεί να είναι σχεδόν οτιδήποτε. Για παράδειγμα, τα ατυχήματα, οι σεισμοί (θυμόσαστε τι έγινε με τους σεισμούς της Αθήνας κι όχι μόνο), ο πόλεμος και οι τρομοκρατικές επιθέσεις, επιθέσεις ληστείας, βιασμού, κακοποίησης, κ.τ.λ.\nΒελτιώνει τον ύπνο, μειώνει το άγχος, ελέγχει τα επώδυνα συμπτώματα.\nΚάποιος που πάσχει από χρόνια αϋπνία μπορεί να μειώσει ή να εξαλείψει το άγχος και να επαναπρογραμματίσει το υποσυνείδητο του για να βελτιώσει την ποιότητα και τη διάρκεια του ύπνου του.\nΕλέγχει μερικές οργανικές λειτουργίες, όπως αιμορραγία και καρδιακούς παλμούς.\nΚάποιος που πάσχει από υψηλή πίεση μπορεί να επιβραδύνει τους παλμούς του και να μειώσει την αρτηριακή του πίεση.\nΚαθιστά δυνατή μια μερική αναδρομή στον χρόνο: το να βιώσετε ξανά μια εμπειρία τον μακρινού παρελθόντος, όπως ακριβώς συνέβη, με τις αισθήσεις σας να λειτουργούν ακριβώς όπως τότε, τη στιγμή της πραγματικής εμπειρίας.\nΚάποιος μπορεί να εξαλείψει μια παράλογη φοβία, όπως π.χ. φοβία για τις αράχνες, τα σκυλιά, τους στενούς χώρους ή τις γέφυρες· μπορεί να μειώσει το φόβο για τις ερωτικές σχέσεις που είναι αποτέλεσμα τραύματος λόγω αιμομιξίας στη διάρκεια της παιδικής ηλικίας.\nΣΤΗ ΚΑΤΑΘΛΙΨΗ: πολλοί ειδικοί προτείνουν να χρησιμοποιείται η ύπνωση στην αρχή της θεραπείας της κατάθλιψης, ακόμα κι από την πρώτη συνεδρία. Κι αυτό γιατί ακόμα και μια μικρή διαφορά στο συναίσθημα δίνει στον θεραπευόμενο την αίσθηση ότι η αλλαγή είναι εφικτή. Η αντίληψη ότι αυτό που νιώθω μπορεί να αλλάξει είναι ένας ιδιαίτερα σημαντικός παράγοντας για τη θεραπεία της κατάθλιψης.\nΣΤΙΣ ΔΙΑΤΡΟΦΙΚΕΣ ΔΙΑΤΑΡΑΧΕΣ: η ύπνωση χρησιμοποιείται περισσότερο στη νευρική βουλιμία γιατί θεωρείται ότι τα άτομα που "πέφτουν" σε βουλιμικό επεισόδιο συμπεριφέρονται σαν υπνωτισμένοι. Το ίδιο συμβαίνει και με τα άτομα που εκδηλώνουν υπερφαγικά επεισόδια (χωρίς όλες τις συμπεριφορές της νευρικής βουλιμίας όπως πρόκληση εμέτου, χρήση καθαρκτικών, κ.τ.λ). Εκμεταλλευόμαστε, λοιπόν, αυτή την ικανότητα τους, θεραπευτικά. Στην νευρική ανορεξία, η ύπνωση χρησιμοποιείται λιγότερο συχνά. Εξαρτάται από το άτομο που εκδηλώνει το πρόβλημα και χρησιμοποιείται σαν μέσο αύξησης του ελέγχου. Η ύπνωση, επίσης, προστίθεται στη θεραπεία κατά της παχυσαρκίας.\nΑναπτύσσει εξαιρετικές ικανότητες συγκέντρωσης: αυξάνει την ικανότητα να μαθαίνει κανείς και να θυμάται με εξωφρενικές λεπτομέρειες.\nΈνας φοιτητής μπορεί να προετοιμαστεί για μια εξέταση, αφομοιώνοντας και συγκρατώντας στη μνήμη του μια μεγάλη ποσότητα υλικού που μπορεί να ανακληθεί κατά βούληση.\nΣΤΟΝ ΑΘΛΗΤΙΣΜΟ: βοηθώντας, μεταξύ άλλων, τους αθλητές που έχουν χάσει τη φόρμα τους να επιστρέψουν σε προηγούμενα υψηλά επίπεδα επίδοσης, στον εντοπισμό αιτιών που οδηγούν τον αθλητή να μην αποδίδει όπως απέδιδε, στη μείωση του άγχους πριν τον αγώνα εφ' όσον αυτό επηρεάζει αρνητικά την επίδοση, στον έλεγχο του πόνου όταν υπάρχει τραυματισμός (ιδιαίτερα χρήσιμη στους μικροτραυματισμούς για την αποφυγή φαρμάκων), στη βελτίωση της αυτοπεποίθησης του αθλητή, στην αύξηση της αυτοσυγκέντρωσης και στη βοήθεια σε ατομικό επίπεδο όταν προσωπικά προβλήματα επηρεάζουν την απόδοση του.\nΣΤΗ ΔΙΚΑΣΤΙΚΗ ΨΥΧΟΛΟΓΙΑ: σε αυτό το κλάδο, η ύπνωση χρησιμοποιείται με μάρτυρες, υπόπτους, θύματα, κ.τ.λ. Αξίζει να σημειωθεί ότι υπάρχουν αυστηρές οδηγίες για το πώς να χρησιμοποιηθεί η ύπνωση δικαστικά για να την αποφυγή παραποίησης της αλήθειας αν και σε πολλές πολιτείες της Αμερικής όπως και σε άλλες χώρες οι καταθέσεις και οι πληροφορίες με τη βοήθεια της ύπνωσης δεν γίνονται δεκτές από το δικαστήριο.\nΣυμπυκνώνει πολύπλοκες στοχαστικές διαδικασίες και επανεξετάζει αναμνήσεις ετών σε ένα πολύ μικρό χρονικό διάστημα.\nΚάποιος μπορεί να επανεξετάσει τα γεγονότα του παρελθόντος, να εντοπίσει ένα συγκεκριμένο κρίσιμο περιστατικό και να θέσει τις βάσεις για να αλλάξει μια συγκεκριμένη παρούσα κατάσταση.\nΗ υπνοθεραπεία χρησιμοποιείται συχνά για να βοηθήσει ανθρώπους να απαλλαγούν από το άγχος, την αϋπνία, τον πανικό και τις φοβίες, καθώς επίσης και για ελεγχο του πόνου, τους πονοκέφαλους, και τα προβλήματα ευερέθιστων εντέρων. Χρησιμοποιείται επίσης για εθισμούς , ενίσχυση η απώλεια βάρους.\nΑπαλλαγή από ανθυγιεινές συνήθειες, όπως π.χ. το κάπνισμα. Συνήθως σε πολύ σύντομο χρόνο και με λίγα ή καθόλου συμπτώματα στέρησης της νικοτίνης.\nΧάσιμο βάρους: Δίαιτα αδυνατίσματος. Δημιουργία νέων και περισσότερο υγειών συνηθειών διατροφής. Ενίσχυση των κινήτρων για χάσιμο βάρους. Βοήθεια στη διατήρηση του επιθυμητού βάρους. Ενίσχυση της φυσικής δυνατότητας και της επιθυμίας για φυσική δραστηριότητα και άσκηση.\nΑπαλλαγή από αϋπνίες, βελτίωση της ποιότητας του ύπνου: Απομάκρυνση από το νου των σκέψεων, ανησυχιών και φροντίδων που δυσκολεύουν τον φυσιολογικό ύπνο. Αυτοϋπνωση προκειμένου να νυστάξει και να κοιμηθεί κανείς. ΄Υπνος που ξεκουράζει και ανανεώνει.\nΧαλάρωση και αντιμετώπιση του stress: Εκμάθηση τεχνικών για την ελλάτωση ή την εξαφάνιση του stress. Τεχνικές χαλάρωσης.\nΑύξηση της δημιουργικότητας: Απελευθέρωση του μπλοκαρισμένου δυναμικού και χρησιμοποίησή του σε περιοχές δημιουργικής έκφρασης.\nΒελτίωση της συγκέντρωσης και της απόδοσης στη μάθηση: Καλύτερη αξιοποίηση των δυνατοτήτων μάθησης, βελτίωση της μνήμης και της συγκέντρωσης κατά την μελέτη. Θετική στάση ως προς την μάθηση. Αντιμετώπιση άγχους διαγωνισμών κλπ.\nΑντιμετώπιση άγχους κατά την ομιλία μπροστά σε κοινό: Αντιμετώπιση της νευρικότητας και της ντροπαλότητας σε καταστάσεις όπου εκτίθεται κανείς μπροστά σε κοινό. Αυτοπεποίθηση και φυσικότητα στην ομιλία.\nΑγχη και φοβίες συγκεκριμένες: Φόβος οδήγησης, φόβος ανελκυστήρων, αεροπλάνων, φοβίες ασθενειών, εντόμων, του πλήθους κλπ. Προεγχειρητικό άγχος. Εκμάθηση διαφορετικών τρόπων αντίδρασης στα φοβικά ερεθίσματα.\nΕλεγχος του πόνου: Η ύπνωση έχει χρησιμοποιηθεί με επιτυχία στην αντιμετώπιση του πόνου, όπως π.χ. κατά τη διάρκεια εγχειρήσεων αντί αναισθησίας -όταν αυτή αντενδείκνυται- , στην οδοντιατρική, σε χρόνιες παθήσεις όπως αρθρίτιδες, πόνοι της πλάτης κλπ.\nΑπαλλαγή από τις συνέπειες συναισθηματικού ή σωματικού τραύματος: Ανακούφιση και απομάκρυνση από τη συνείδηση και τη μνήμη τραυματικών και δυσάρεστων εμπειριών. Διερεύνηση και εντοπισμός τραυματικών εμπειριών προκειμένου να κατανοηθούν και να θεραπευθούν οι τραυματικές τους συνέπειες.\nΑντιμετώπιση ισχυρών συγκινησιακών κρίσεων: Οι άνθρωποι που βρίσκονται σε κατάσταση κρίσης είναι συχνά και σε κατάσταση μεγαλύτερης υποβολιμότητας. Το γεγονός αυτό μπορεί να αξιοποιηθεί θεραπευτικά σε επείγουσες καταστάσεις.\nΒοήθεια κατά τον τοκετό: Ελάττωση του πόνου, διευκόλυνση της διαδικασίας του τοκετού, υποβοήθηση της ανάρρωσης και της επαφής με το νεογέννητο.\nΒελτίωση των αθλητικών επιδόσεων: Αύξηση της αυτοπεποίθησης και της αυτοσυγκέντρωσης. Βελτίωση της εικόνας του εαυτού και του επιπέδου των προσδοκιών επιτυχίας. Δημιουργία αίσθησης νίκης και επιτυχίας. Ενίσχυση της σωματικής δύναμης και του συντονισμού των κινήσεων. Βελτίωση των επιδόσεων μέσω οραματισμού υψηλότερων αποδόσεων και καλύτερης αθλητικής συμπεριφοράς.\nΒελτίωση της εικόνας του εαυτού, ενίσχυση της αυτοπεποίθησης, της αυτοεκτίμησης, ενίσχυση του εγώ: Τεχνικές που χρησιμοποιούν θετικές υποβολές για να ενισχύσουν την δημιουργία θετικών εικόνων και θετικών πεποιθήσεων σχετικών με την αυτοαξία και τον αυτοσεβασμό. Απαλλαγή από συνήθειες αρνητικής σκέψης που υποσκάπτουν την εμπιστοσύνη στον εαυτό. Ενίσχυση της θετικής παρουσίας του ατόμου στο περιβάλλον.\nΨυχοθεραπεία: Από τις σημαντικότερες εφαρμογές της ύπνωσης είναι η χρησιμοποίησή της σαν διερευνητικό και θεραπευτικό μέσο στην ψυχοθεραπευτική διαδικασία. Είναι μεγάλη η βοήθεια που η ύπνωση μπορεί να προσφέρει, όσον αφορά την επαφή με βαθύτερα συναισθήματα και σκέψεις και την απόκτηση κατανόησης (insight) πάνω στη φύση και τον τρόπο επίλυσης των προβλημάτων\nΗμερομηνία εγγραφής : 07/06/2009


Η ωραιότερη δουλειά του κόσμου, της Μαρίας Σταθοπούλου - iporta.gr\niporta.gr / 17 Μαρτίου 2014 / No Comment\nΗ ωραιότερη δουλειά του κόσμου, της Μαρίας Σταθοπούλου\nΤο θέμα που είχα για το τελευταίο μοντάζ ήταν για την πιο ονειρεμένη δουλειά του κόσμου!\nΣου δίνουν 1 εκατομμύριο δολλάρια για να ταξιδεύεις στα πιο πολυτελή τουριστικά θέρετρα και γράφεις κριτικές για τη διαμονή, το φαγητό, τη διασκέδαση.\nΘέλω να πάω Μαλδίβες τώρα!\n* Η Μαρία Σταθοπούλου είναι δημοσιογράφος στην Δημόσια Τηλεόραση και ρεπόρτερ στα σημαντικότερα συμβάντα της Ελλάδας. Έχει εργαστεί για την ΕΡΤ περισσότερο από 17 χρόνια. Περισσότερα εδώ\n[iframe width=”640″ height=”360″ src=”//www.youtube.com/embed/BSsz4xsak5o” frameborder=”0″ allowfullscreen ]


Home / Sweethome / What's Up / Γρ. Τάσιος: τα έσοδα από τον τουρισμό δεν θα φτάσουν ούτε στα 3 δισ. 27 Αυγούστου 2020\nΑπογοητευτικές είναι οι εκτιμήσεις για την πορεία των φετινών εσόδων από τον τουρισμό, καθώς σύμφωνα με τον πρόεδρο της Πανελλήνιας Ομοσπονδίας Ξενοδόχων (ΠΟΞ) Γρηγόρη Τάσιο, δεν αναμένεται να ξεπεράσουν τα 3 δισ. ευρώ, όταν πέρσι ήταν 18 δισ. ευρώ.\n«Oταν συζητήσαμε τον Μαΐο αρκετοί έλεγαν ότι μπορεί να φτάσουμε τα 5 δισ. από τα 18 δισ. που ήταν το σύνολο εσόδων το 2019. Τώρα δεν θα φτάσουμε ούτε στα 3 δισ. Αυτή είναι η δική μου εκτίμηση με τα δεδομένα που έχω από Ιούλιο και Αύγουστο και με αυτά που φαίνονται για τον Σεπτέμβριο. Διότι και τα συνεχούς λειτουργίας είναι με πολύ μικρές πληρότητες, σχεδόν ούτε διψήφιες, και με αρκετά ξενοδοχεία ακόμα κλειστά, και δεν υπάρχει ουσιαστικά οικονομική δραστηριότητα, με την έννοια του τουρισμού. Δηλαδή συνέδρια, εκθέσεις, επαγγελματικά ταξίδια, όλα αυτά που καλύπτει η Αθήνα και άλλες πόλεις της χώρας, δεν θα υπάρχουν για το επόμενο διάστημα – τουλάχιστον μέχρι τον Ιανουάριο- με βάση τα επιδημιολογικά δεδομένα που έχουμε σήμερα», δήλωσε ο κ. Τάσιος στον Realfm 97,8, στην εκπομπή των Ακη Παυλόπουλου και Στεφανίας Κασίμη.\nΟ πρόεδρος της Πανελλήνιας Ομοσπονδίας Ξενοδόχων, Γρηγόρης Τάσιος. Grigoris Tasios/Facebook\n«Η φετινή σεζόν, η σεζόν COVID όπως την χαρακτηρίσαμε, δεν άφησε να γίνει επιχειρείν, με ένα βήμα μπροστά και δύο πίσω. Από εκεί μια πέρα, πρέπει να κάνουμε και την αυτοκριτική μας γιατί δεν τηρήσαμε τα μέτρα στα τέλη Ιουλίου και τον Αύγουστο. Γιατί και η ατομική ευθύνη έπαιξε σημαντικό ρόλο σε προορισμούς και οι έλεγχοι θα έπρεπε να είναι πιο αυστηροί για να μπορούμε να προσδοκούμε τώρα να πάρουμε κάτι, λίγο παραπάνω. Υπήρχαν προορισμοί που δεν μπήκαν σε lockdown, όπως κακώς ειπώθηκε, διότι lockdown σημαίνει κλείνει ο προορισμός. Υπήρχαν περιοριστικά μέτρα με τα οποία μπορούσαν πολύ άνετα να κυκλοφορήσουν οι τουρίστες. Εκεί έγινε μια αστοχία και χάθηκαν αρκετές μέρες διανυκτερεύσεων ακόμη και με αρκετές πρόωρες αναχωρήσεις. Έπαιξε ρόλο η επικοινωνιακή διαχείριση, γι’ αυτό τώρα πια δεν ακούγεται και η λέξη lockdown. Και μπαίνουμε σε έναν Σεπτέμβριο με ένα τεράστιο ερωτηματικό εξαιτίας καθαρά των επιδημιολογικών δεδομένων της χώρα»” είπε ο πρόεδρος της ΠΟΞ.\n«Ακυρώσεις υπήρξαν κυρίως για το τελευταίο δεκαήμερο του Αυγούστου, για τον Σεπτέμβριο ακόμα δεν έχουμε τέτοια εικόνα. Σε ό,τι αφορά την πληρότητα, τον Σεπτέμβριο στα 5.500 ξενοδοχεία, από τα οποία μέχρι τις 15 Σεπτεμβρίου θα αρχίσουν και άλλα να κλείνουν, είμαστε περίπου στο 35%. Αναμένουμε αγορές όπως τη Βρετανία και τη Γερμανία να δώσουν κάτι παραπάνω, είναι και λίγο πιο χαμηλές οι τιμές, αλλά όλα θα κριθούν από τα επιδημιολογικά δεδομένα», πρόσθεσε.\n«Ο προβληματισμός είναι πάρα πολύ μεγάλος και για τη σεζόν COVID 21, όπως την αποκαλώ. Γιατί αναρωτιέμαι θα μείνουν τα δίκτυα διανομής πωλήσεων τα ίδια, θα αντέξουν οι αεροπορικές εταιρείες, τι θα γίνει με τους tour operators; Ούτε τη χειμερινή περίοδο δεν θα υπάρξει τζίρος. Όλα αυτά δημιουργούν μια πολύ δύσκολη οικονομική κατάσταση, υφεσιακή που θα πρέπει βήμα βήμα και με διάλογο να την αντιμετωπίσουμε.\nΠολύ δύσκολα θα μπορέσουν τα ξενοδοχεία να αντέξουν γι αυτό και χρειάζονται μέτρα στήριξης, ουσιαστικά επιβίωσης, για να μπορέσουμε οι εποχικοί να φτάσουμε στην επόμενη σεζόν. Οι αντοχές θα μετρηθούν, είμαστε σε εμπόλεμη κατάσταση με έναν αόρατο κίνδυνο. Και τα ζητήματα που έχουμε με την Τουρκία παίζουν τον ρόλο τους άρα είμαστε σε έναν δύσκολο δρόμο», κατέληξε ο κ. Τάσιος.\nΠηγή: Realfm 97,8\nΗ βρετανική κυβέρνηση «κερνάει» τον μισό λογαριασμό για να σώσει την εστίαση\nΟταν η βρετανική κυβέρνηση ήρε το lockdown, έπρεπε να βρει ένα σχέδιο για να πείσει τον κόσμο να βγει έξω και να καταναλώσει.